Tiettyä vaadetta koskeva todistustaakka on yleisesti vaateen tai väitteen tekijällä. Esimerkiksi huolimattomuuteen perustuvassa vahingonkorvausasiassa huolimattomuuden todistaminen on kantajan vastuulla ja kantajan myötävaikuttamista koskeva todistustaakka on vastaajalla. Yleensä kantajan tulee esittää todisteet, joihin kanne perustuu, ja vastaajan tulee esittää todisteet kannetta vastaan. Mikäli vastaaja esittää vastakanteen, vastakannetta koskeva todistustaakka on vastaajalla. Joissakin tapauksissa laki kuitenkin asettaa todistustaakan vastaajalle. Esimerkiksi perusteetonta irtisanomista koskevissa asioissa todistustaakka on vastaajana olevalla työnantajalla, ts. työnantajan on osoitettava, että irtisanomiselle oli riittävä peruste. [Ks. Perusteettomia irtisanomisia koskeva laki vuodelta 1977 sellaisena kuin se on muutettuna].\nMyönnettyä seikkaa ei tarvitse näyttää toteen. Tuomarit voivat käyttää yleistietouttaan tai ottaa oikeudellisesti huomioon selvät, yleisesti tunnetut tai yleistietoon kuuluvat tosiseikat, joten näistä ei tarvitse esittää todisteita. Lainsäädännössä tehdään tiettyjä olettamuksia, jotka voidaan kumota todisteilla. Näihin kuuluvat vanhemmuusolettama, avioliittojen pätevyyttä koskeva olettama, aikuisten oikeustoimikelpoisuutta koskeva olettama sekä kadonneen henkilön olettaminen kuolleeksi, mikäli kyseistä henkilöä ei ole tavattu tai hänestä ei ole kuultu yli 7 vuoteen huolimatta kaikista asianmukaisista yrityksistä etsiä häntä. Res ipsa loquitur -sääntöä sovellettaessa tehdään laiminlyöntiä koskeva olettama sellaisissa olosuhteissa, joissa onnettomuuden syyn osoitetaan olleen vastaajan tai vastaajan palveluksessa olleiden tai vastaajan edustajien hallittavissa onnettomuushetkellä ja joissa onnettomuus on ollut sellainen, että sitä ei olisi tapahtunut tavanomaisessa tilanteessa, jos sen syystä vastaavat olisivat noudattaneet riittävää huolellisuutta. Kun res ipsa loquitur -sääntöön vedotaan, todistustaakka siirtyy vastaajalle, ja hänen on näin ollen todistettava, ettei ole toiminut huolimattomasti. Syy-yhteyttä koskeva todistustaakka on kuitenkin yhä kantajalla. On myös huomionarvoista, että kantajan ei tarvitse kanteessaan vedota res ipsa loquitur -periaatteeseen sen käyttämiseksi kannetta käsittelevässä oikeudenistunnossa, jos periaate on tosiseikkojen perusteella selkeästi sovellettavissa asiaan.\nSiviilioikeudellisessa menettelyssä osapuoli voittaa, jos hän pystyy vakuuttamaan oikeuden oman kantansa todennäköisyydestä. Jos osapuoli ei siis onnistu vakuuttamaan oikeutta siitä, että hänen näkemyksensä tapahtumista on todennäköisempi kuin vastapuolen näkemys, hän häviää asian. Kyseessä on joustava oikeusnormi, ja tuomioistuimet vaativat tavallisesti enemmän todisteita tietyissä vakavissa asioissa, kuten käsitellessään petossyytteitä.\nTodisteet hankitaan siviilioikeudellisissa menettelyissä asiakirjojen esittämispyynnöillä, tietoja toimittamalla ja todistajia kuulemalla.\nAsiakirjojen esittämispyynnöt: Ylemmän oikeusasteen tuomioistuimen (High Court) asioissa asianosainen hankkii tarvittavat asiakirjat pyytämällä niitä kirjallisesti toiselta asianosaiselta. Tuomioistuin määrää asiakirjojen esittämisvelvollisuudesta vain, jos asianosainen ei ole esittänyt pyydettyjä asiakirjoja vapaaehtoisesti, on kieltäytynyt niiden esittämisestä tai ei ole huomioinut pyyntöä asiakirjojen esittämisestä. [Ks. Ylioikeuksien säännöt, päätös 31, asetus 12 sellaisena kuin se on muutettuna]. Kaikkien pyydettyjen asiakirjojen tulee olla käsiteltävän asian tosiseikkojen kannalta merkityksellisiä ja tarpeellisia. Asiakirjoja on mahdollista pyytää esitettäväksi myös muulta kuin asianosaiselta.\nTietojen toimittaminen: Henkilövahinkoasian osapuolen tulee antaa vastapuolelle ilman tuomioistuimen pyyntöä kaikki lääkärinlausunnot, joita oikeudenkäyntiin todistajaksi kutsuttavat asiantuntijat ovat laatineet. [Ks. Ylioikeuksien säännöt, päätös 39, asetus 46 sellaisena kuin se on muutettuna]. Molempien osapuolten on myös toimitettava vastapuolelle kaikkien todistajaksi kutsuttavien nimet ja osoitteet, ja kantajan on tehtävä ilmoitus kaikista erityisistä menoista tai itse maksetuista kuluista, jotka liittyvät vaateen perusteena olevaan vahinkoon tai vammaan.\nTodistajat: Asianosaiset eivät tarvitse tuomioistuimen lupaa käyttääkseen todistajanlausuntoja asiansa tukena. Poikkeuksen tästä tekevät ylimmän oikeusasteen kauppatuomioistuimen menettelyt. Niissä asianosaisen, joka haluaa käyttää todistajanlausuntoja, on toimitettava tuomioistuimelle todistajan allekirjoittama todistajanlausunto ja kutsuttava todistaja antamaan suullinen todistus oikeudenkäynnissä. Mikäli asianosainen ei toimita todistajanlausuntoa ennen oikeudenkäyntiä ylimmän oikeusasteen kauppatuomioistuimeen, se ei voi kutsua todistajaa oikeuteen ilman tuomioistuimen lupaa. Tuomioistuimella on myös laajat oikeudet määrätä toimitettavista todisteista, ja se voi jättää huomiotta todisteita, jotka olisivat muussa tapauksessa hyväksyttäviä, tai rajoittaa todistajan vastakuulustelua. Tietyissä olosuhteissa asianosainen voi myös hakea oikeuden määräystä, jonka perusteella todistus voidaan antaa valaehtoisena todistajanlausuntona oikeudenkäyntiä silmällä pitäen tuomioistuimen nimittämälle kuulustelijalle ennen asian käsittelyä oikeuden istunnossa. Tuomarin tehtävänä on kuulla kaikki asianosaisten esittämät todisteet eikä osallistua tosiseikkojen etsimiseen. Tavallisesti tuomarilla ei ole oikeutta kutsua todistajaa ilman asianosaisten suostumusta. Tämä on kuitenkin mahdollista tietyissä oikeuden halventamista koskevissa siviiliasioissa tai tietyissä lasten huoltoa koskevissa menettelyissä. Tuomarilla on myös oikeus kutsua asianosaisen aikaisemmin kutsuma todistaja uudelleen kuultavaksi.\nAsiantuntijatodistajat: Asianosaiset eivät yleensä tarvitse tuomioistuimen lupaa asiantuntijatodisteiden käyttämiseen käsiteltävän asian tueksi. Mikäli asiantuntijatodisteita käytetään, vastapuolten tulisi toimittaa asiantuntijalausunnot toisilleen ennen oikeudenkäyntiä. Ylimmän oikeusasteen kauppatuomioistuimessa tuomari voi käsittelyä edeltävässä menettelyssä määrätä mahdolliset asiantuntijatodistajat keskustelemaan yhdessä, jotta he voivat määritellä todistettavaan asiaan liittyvät ongelmat, sopia asiantuntijalausunnoista, jotka he aikovat antaa näihin ongelmiin liittyen, ja tarkastella mahdollisia muita asioita, joita tuomari määrää heidän tarkasteltavakseen. Tuomioistuin voi antaa tällaisille asiantuntijatodistajille tehtäväksi laatia muistion, joka sisältää heidän tapaamistensa ja kuulemistensa lopputulokset ja jonka he toimittavat yhdessä oikeuteen ja asianosaisille. Tällaisten asiantuntijakuulemisten lopputulokset eivät sido asian osapuolia. [Ks. Ylioikeuksien säännöt, päätös 63A, asetus 6(1((ix)].\nTuomioistuin voi omasta aloitteestaan nimittää asiantuntijan arvioijaksi avustamaan tuomioistuinta käsiteltävässä asiassa. Tuomioistuin voi määrätä asiantuntijan laatimaan raportin, joka toimitetaan asianosaisille, sekä määrätä asiantuntijan osallistumaan oikeudenkäyntiin, jossa tämä antaa tuomioistuimelle neuvoja tai avustaa sitä.\nAsiakirjojen esittämispyynnöt: Tuomioistuin määrää asiakirjojen esittämisvelvollisuudesta vain, jos asianosainen ei ole esittänyt pyydettyjä asiakirjoja vapaaehtoisesti, on kieltäytynyt niiden esittämisestä tai ei ole huomioinut pyyntöä asiakirjojen esittämisestä. Tämän vuoksi jos tuomioistuin määrää asiakirjojen esittämisestä, asiakirjoja pyytäneelle asianosaiselle tavallisesti korvataan hakemuksen tekemisestä syntyneet kulut. Mikäli asianosaiselle annetaan määräys esittää tietyt käytettävissään tai hallussaan olevat asiakirjat, sen tulee toimittaa vastapuolelle jäljennökset näistä asiakirjoista. Asiakirjojen toimittamista koskevaa määräystä noudatetaan antamalla valaehtoinen asiakirjoja koskeva todistus, jonka liitteenä asianmukaiset asiakirjat ovat. Asiakirjojen toimittamista koskevan määräyksen noudattamatta jättäminen voi johtaa kanteen hylkäämiseen tai vastineen jättämiseen huomiotta, millä varmistetaan, että asianosaiset noudattavat asiakirjojen toimittamista koskevaa määräystä.\nTodistajat: Asianosaiset eivät tarvitse tuomioistuimen lupaa todistajanlausuntojen käyttämiseen käsiteltävän asian tueksi. Tapauksissa, joissa tuomioistuin määrää, että on annettava todistajanlausunto erillisessä kuulemistilaisuudessa oikeudenkäyntiä silmällä pitäen, todistaja antaa lausuntonsa suullisesti tuomioistuimen nimittämälle kuulustelijalle. Kuulustelu suoritetaan kuin kyse olisi oikeudenkäynnistä, todistajaa on mahdollista vastakuulustella, ja todistuksesta tehdään pöytäkirja.\nAsiantuntijatodistajat: Asianosaiset eivät yleensä tarvitse tuomioistuimen lupaa asiantuntijatodisteiden käyttämiseen käsiteltävän asian tueksi. Asiantuntijat voivat laatia kirjallisia raportteja, joissa he ilmoittavat havaintonsa ja antavat puolueettoman asiantuntijalausuntonsa. Mikäli asiantuntijaraportteja laaditaan, ne tulee toimittaa vastapuolelle ennen oikeudenkäyntiä. Asiantuntija toimii ensisijaisesti tuomioistuimen apuna eikä pyri tukemaan kumpaakaan oikeudenkäynnin osapuolta, vaikka asiantuntija saakin korvauksensa hänet nimenneeltä osapuolelta.\nTuomioistuin voi evätä asianosaisen pyynnön tietyn todisteen vastaanottamisesta tai esittämisestä, jos sen mielestä kyseinen todiste on merkityksetön, tarpeeton tai todisteeksi kelpaamaton. ”Parasta todistetta” koskevan säännön mukaan tosiseikka on todistettava parhaalla ja suorimmalla todisteella. Jos paras todiste ei ole saatavilla, sen puuttuminen on huomioitava. Paras todiste esimerkiksi kirjeen sisällöstä on itse kirjeen esittäminen sen sijaan, että annetaan suullinen lausunto sen sisällöstä. Yleisesti ottaen kaikki todisteet, jotka liittyvät asian kannalta merkityksellisiin tosiseikkoihin, ovat hyväksyttäviä. Tiettyjä todisteita ei kuitenkaan hyväksytä. Näitä ovat esimerkiksi luottamukselliset keskustelut (kuten asiakkaan ja asianajajan välinen luottamuksellinen viestintä). Tuomari päättää kussakin tapauksessa todisteiden hyväksyttävyydestä.\nTosiseikat voidaan vahvistaa todisteilla, olettamuksilla ja todisteisiin perustuvalla päättelyllä sekä siten, että tuomioistuin ottaa tietyt yleisesti tunnetut tosiseikat oikeudellisesti huomioon. Siviilioikeudellisissa menettelyissä käytettyjä todistelukeinoja ovat todistajanlausunto, asiakirjat ja fyysiset todisteet. Asiakirjoihin voivat sisältyä paperiasiakirjat, tietotekniset tallenteet, valokuvat sekä video- ja äänitallenteet.\nPeriaatteessa tosiseikkojen todistajat antavat todistajanlausuntonsa suullisesti oikeudenkäynnissä, jossa heitä pyydetään vahvistamaan lausuntojensa totuudenmukaisuus ja täsmällisyys.\nAsiantuntijat antavat todistajanlausuntonsa kirjallisesti, ellei tuomioistuin määrää toisin. Asiantuntijaraportissa tulee esittää päätelmät, tosiseikat ja olettamukset, joihin päätelmät perustuvat, sekä asiantuntijalle annetun toimeksiannon asiasisältö. Tuomioistuin päättää, onko asiantuntijan tarpeellista osallistua oikeudenkäyntiin ja antaa suullinen lausunto.\nTuomioistuimella on suuri harkintavalta arvioidessaan kunkin todisteen painoarvoa ja luotettavuutta. Esimerkiksi kuulopuhetodistelulla, joka voidaan hyväksyä siviilioikeudellisissa menettelyissä, on usein vähäisempi painoarvo kuin suoralla todistamisella, erityisesti, mikäli alkuperäisen puhujan kutsuminen todistajaksi olisi ollut mahdollista.\nTietyt asiakirjat ja tallenteet hyväksytään todistusvoimaisiksi. Esimerkiksi yritysten ja viranomaisten asiakirjat hyväksytään todistusvoimaisiksi, jos ne ovat yrityksen toimihenkilön tai viranomaisen oikeaksi todistamia, ja eri tyyppisiä virallisia asiakirjoja (kuten lainsäädäntöä, asetuksia, määräyksiä, valtiosopimuksia ja oikeuden pöytäkirjoja) voidaan todistaa tulostetuilla tai oikeaksi todistetuilla jäljennöksillä ilman muita todisteita.\nTietyt oikeustoimet on toteutettava kirjallisesti, joten tällaisista oikeustoimista on esitettävä asiakirjatodisteita. Tällaisia ovat esimerkiksi maa-alueen myyntiä koskevat sopimukset.\nYleisenä sääntönä on, että jos todistaja kykenee todistamaan, hänet voidaan pakottaa saapumaan oikeudenkäyntiin ja todistamaan. Asianosainen, joka haluaa varmistaa todistajan osallistumisen oikeudenkäyntiin, voi haastaa todistajan kuultavaksi tuomioistuimessa. Kun tuomioistuin on antanut haasteen ja se on annettu asianmukaisesti tiedoksi, haaste velvoittaa todistajaa osallistumaan kuulemiseen. Haasteen noudattamatta jättämisellä todistaja syyllistyy oikeuden halventamiseen.\nYleistä sääntöä, jonka mukaan todistamaan kykenevän on todistettava, ei sovelleta ulkomaalaisiin hallitsijoihin tai heidän perheisiinsä, ulkomaalaisiin diplomaatteihin tai konsuliedustajiin, tiettyjen kansainvälisten järjestöjen edustajiin eikä tuomareihin tai lautamiehiin, kun kyse on heidän toimistaan näissä tehtävissä. Asianosaisten puolisot ja sukulaiset voidaan velvoittaa antamaan todistus siviilioikeudenkäynneissä. Todistajan on vastattava kysymyksiin lukuun ottamatta tilanteita, joissa he menettäisivät itsekriminointisuojansa. Toisin sanoen todistajan tulee vastata kysymyksiin, ellei hänellä ole perusteltua syytä pelätä, että vastaamalla hän voisi edesauttaa joutumistaan epäillyksi tai syytetyksi.\nTodistajilla, jotka voidaan yleisesti velvoittaa todistamaan, on kuitenkin oikeus olla luovuttamatta tiettyjä asiakirjoja tarkastettavaksi ja kieltäytyä vastaamasta tiettyihin kysymyksiin luottamuksellisuuden perusteella. Luottamuksellisuuden päätyyppeihin kuuluvat asianajosalaisuus, tietyt luottamukselliset neuvottelut ja edellä mainittu itsekriminointisuoja.\nTodisteita on myös oikeus olla luovuttamatta, jos niiden esittäminen olisi vastoin yleistä etua. Yleisen edun vastaisia todisteita voivat olla esimerkiksi kansalliseen turvallisuuteen, diplomaattisuhteisiin, keskushallinnon työhön, lapsen etuun, rikostutkintaan ja ilmiantajien suojeluun liittyvät todisteet. Myöskään journalisteilla ei ole velvollisuutta paljastaa lähteitään, ellei niiden paljastaminen ole välttämätöntä oikeudenkäytön tai kansallisen turvallisuuden vuoksi tai levottomuuksien tai rikoksen estämisen vuoksi\nTodistamaan haastettu todistaja, joka kieltäytyy todistamasta, voidaan vangita oikeuden halventamisesta, kunnes hän lopettaa halventamisen, tai hänelle voidaan määrätä sakko. Todistajanhaasteen noudattamatta jättäminen tarkoittaa oikeuden määräyksen noudattamatta jättämistä, ja näin ollen todistamisesta kieltäytyminen voidaan aina katsoa oikeuden halventamiseksi.\nAikuiset eivät voi antaa todistusta siviilioikeudenkäynnissä, mikäli he eivät kykene ymmärtämään valaa tai antamaan järkevää todistusta. Lapsitodistaja ei voi antaa todistusta, jos hän ei ymmärrä velvollisuutta puhua totta tai jos hänellä ei ole riittävää ymmärrystä, jotta hän voisi perustella todistuksensa. Oikeudenkäynnin tuomari tekee päätöksen siitä, voiko lapsitodistaja antaa todistuksen.\nTodistajat antavat ensin pääasiallisen todistajanlausuntonsa, ja tämän jälkeen vastapuolen edustaja voi vastakuulustella heitä. Vastakuulusteltaessa todistajaa voidaan esittää johdattelevia kysymyksiä. Joskus todistajan kutsunut osapuoli voi kuulustella todistajaa vastapuolen kuulustelun jälkeen. Myös tuomari voi kysyä todistajalta kysymyksiä, esimerkiksi saadakseen selvennyksen johonkin asiaan.\nJoissakin tapauksissa todistajaa on mahdollista kuulustella televisioyhteyden kautta. Lapsen tai henkiseltä toiminnaltaan häiriintyneen henkilön etua koskevissa menettelyissä todistus voidaan kuulla reaaliaikaisella televisioyhteydellä ja kysymykset esittää välikäden kautta. Reaaliaikaista televisioyhteyttä voidaan käyttää myös silloin, kun todistaja asuu Irlannin ulkopuolella.\nLainvastaisesti hankittu todiste ei ole välttämättä todisteeksi kelpaamaton. Se voidaan huomioida, jos sillä on merkitystä, mutta oikeudenkäynnin tuomarilla on oikeus jättää se huomiotta. Mikäli oikeudenkäynnin tuomari saa tietoonsa, että oikeusjärjestyksen perusteet edellyttävät todisteen jättämistä huomiotta, vaikka se olisi merkityksellinen käsiteltävien tosiseikkojen kannalta, todistetta ei voida hyväksyä.


Pysäytä tunnesyöminen (Tuuma, 2018) — PsyKat Katarina Meskanen\nTunnesyöminen ei ole nälän vaan tunne-elämän tarpeiden tyydyttämistä. Sillä helpotetaan mielen matalapainetta, haetaan hetken hurmaa, lohduttaudutaan arjen ongelmissa ja hallitaan hankalia tunteita. Vaikeita ajatuksia ja tunteita ei tarvitse kohdata silmästä silmään, kun ruoka toimii tunteiden tasaajana ja lohduttajana. Syöminen helpottaa tukalaa oloa hetkeksi.\nTunnesyöminen on hyvin yleistä – jokainen meistä tunnesyö joskus. Toisilla meistä tunnesyöminen ilmenee yksittäisinä ähkyyn asti syömisinä, kun taas toisilla tunnesyöminen alkaa kerryttää ylipainokiloja, kun tunteiden tukahduttaminen syömisellä on jatkuvaa.\nOlen pitkään syömishäiriöiden parissa työtä tehnyt kliininen psykologi. Työssäni syömishäiriöiden parissa tapaan paljon ihmisiä, jotka painiskelevat paitsi syömistensä, kehonsa ja painonsa, mutta myös omien tunteidensa kanssa. Psykologin työni lisäksi toimin myös valmentajana ja koulutan paljon eri alojen ammattilaisia tunnesyömisestä, syömisen psykologiasta ja psykologisesta painonhallinnasta. Lisäksi käyn paljon puhumassa eri yhteyksissä tunnesyömisestä ja tunteiden vaikutuksesta syömiseen. Haluan tarjota tunnesyömisestä paitsi kliinisestä työstäni kumpuavaa osaamista, tutkimuksiin perustuvaa tietoa myös lempeän hyväksyvää ymmärrystä. Inhimillinen kohtaaminen, ymmärryksen lisääminen ja voimavarakeskeinen ajattelu ovat keskeisessä asemassa työssäni ja elämässäni.\nHalusin kirjoittaa tunnesyömisestä kirjan, koska se on niin hiljaiseksi vaiettu, häpeällinen aihe. Missioni on viedä mahdollisimman laajalle tietoutta tunnesyömisestä ja siihen liittyvistä ilmiöistä, kuten syömishäiriöistä, kehovihasta, laihduttamispakosta. Haluan markkinoida armollisen joustavaa asennoitumista niin syömiseen, omaan kehoon, kuin omaan itseenkin.\nTämä kirja on tarkoitettu jokaiselle syömisten, kehon, painon ja ennen kaikkea omien tunteidensa kanssa kamppailevalle. Se on tarkoitettu sinulle, joka syöt etsiäksesi hetken hengähdystä omasta tilanteestasi, torjuaksesi ajatuksiasi, tampataksesi tunteitasi maanrakoon tai puuduttaaksesi muuten kivuliasta oloasi. Tämä on sinulle, joka etsit ulospääsyä tunnesyömisen noidankehästä ja haluat pysäyttää syömisen kierteen. Kirja auttaa sinua huomaamaan paitsi oman syömisesi sudenkuopat mutta ennen kaikkea tunnistamaan tunteet niiden takana. Kun ymmärrät tunneperäisen syömisesi syitä, voit pysäyttää noidankehän. Kirjasta on sinulle toivottavasti apua, kun haluat oppia uutta itsestäsi ja syömiseen liittyvistä tyypillisistä toimintatavoistasi mutta myös laajemmin suhteestasi itseesi, omaan kehoosi ja elämääsi.\nKirja tarjoaa ymmärtävän lähestymistavan tunnesyömisen syihin, paljon omakohtaista pohdittavaa ja uudenlaista katsantokulmaa mutta samalla runsaasti konkreettisia, ratkaisukeskeisiä harjoituksia. Niiden avulla voit saavuttaa mutkattomamman suhteen paitsi syömiseen, myös tunteisiisi. Kirjan ajatuksen mukaisesti tunnesyömistä ei pysäytetä jyrkillä säännöillä vaan lempeällä hyväksyvyydellä ja uteliaan sallivalla asennoitumisella. Tämä kirja tarjoaa runsaasti oivalluksia, jotka mahdollistavat muutoksen suhtautumisessasi paitsi syömiseesi ja tunteisiisi, myös itseesi ja elämääsi.\nKirjassa kuuluu vahvasti paitsi oman kliinisen työni kautta saamani oivallukset, myös tunnesyömisestä kärsivien ihmisten ääni ja eri alojen huippuasiantuntijoiden ajatukset. Tätä kirjaa varten keräsin paljon erilaisian kokemustarinoita, joissa pyysin ihmisiä jakamaan ajatuksiaan, kokemuksiaan ja oivalluksiaan tunnesyömisestä. Halusin haastatella myös eri alojen huippuasiantuntijoita ja tärkeitä vaikuttajia, jotta saisin mahdollisimman monipuolisia näkökulmia tunnesyömiseen. Uskon, että nämä kaikki tekevät tästä kirjasta ainutlaatuisen.\nPysäytä tunnesyöminen - kirja on sinulle, joka\n👉🏻Tunnistat olevasi tunnesyöjä ja haluat pysäyttää tunnesyömisen kierteen\n👉🏻Helpotat oloasi syömisen avulla arjen ongelmissa ja ristipaineissa\n👉🏻Hallitset, tukahdutat ja puudutat tunteita syömisellä\n👉🏻Löydät itsesi toistuvasti syömästä, vaikka sinulla ei ole nälkä\n👉🏻Käytät ruokaa itsesi palkitsemiseen, hemmottelemiseen, lohduttamiseen tai hyvittelemiseen\n👉🏻Huomaat ruoan edustavan sinulle häpeän sävyttämää salaista pahetta\n👉🏻Haluat muuttaa ruokasuhdettasi mutkattomammaksi\n👉🏻Haluat jotain muuta hillittömän syömisen tilalle\n👉🏻Pohdit, onko oma (ongelma)syömisesi tunnesyömistä\n👉🏻Kamppailet syömisten, painon tai kehosi kanssa\n👉🏻Kärsit ylipainosta, ja tunnistat lihomisen taustalla olevan hankalia tunteita\n👉🏻Et kehtaa, halua tai uskalla hakea apua ongelmasyömiseesi\n👉🏻Ajattelet tunteista puhumisen toisten ihmisten kanssa olevan liian hankalaa\n👉🏻Olet lapsuudestasi asti tottunut siihen, että mielipaha hoidetaan herkuilla pois\n👉🏻Olet kiinnostunut tunteiden merkityksestä syömiseen\n👉🏻Haluat oppia ymmärtämään paremmin vinoutuneen ruokasuhteesi taustalla olevat syyt\n👉🏻Olet tunnesyömisestä kärsivän läheinen, ystävä ja haluat auttaa\n👉🏻Kohtaat työssäsi tai toiminnassasi tunnesyömisestä kärsiviä ja yrität auttaa heitä\n👉🏻Olet mielenterveyden, painonhallinnan, ravitsemuksen tai hyvinvointialan ammattilainen\nPysäytä tunnesyöminen ilmestyy Tuuma-kustannukselta 14.8.2018.\nLue näyteartikkeli kirjasta: Opettele olemaan kehossasi (kirja on paljon muutakin kuin vain tunnesyömistä!)\nKatso kirjan sisällys ja lue kirjan johdanto täältä: www.tuumakustannus.fi\nTilaa kirja täältä: www.tuumakustannus.fi/6913\nVINKKI! Voit tilata kirjani erikoishintaan 27€ täällä: www.tuumakustannus.fi/6913\nKannen grafiikka: Ina Majaniemi Kirjan kustantaja: Tuuma


Ajankohtainen seurakuntalainen - Seurakuntalainen\nUutiset 02.06.2015 15:00 (päivitetty 19:48)\nUusi seurakuntalainen viestii kristinuskosta ajankohtaisena aiheena.\nSeurakuntalainen.fi on uudistunut monella tapaa. Palvelun suunnittelussa mukana ollut A-P Koponen kertoo sivuston uutuuksista.\nSuosio johti uudistukseen\nSeurakuntalaisen kävijämäärät ovat vuoden aikana kasvaneet runsaasti: verrattuna edellisen vuoden alkuvaiheisiin lukijoita on ollut 23 prosenttia enemmän ja lukukertoja 18 % enemmän. Suosion runsas kasvu onkin toiminut innoittajana uuden WordPress-järjestelmälle perustuvan palvelun käyttöönotolle.\n– Ulkoasu uudistettiin aivan kokonaan, Ari-Pekka Koponen kertoo: tämä uusi palvelu on paljon modernimpi ja visuaalisempi. Kuvat ovat paremmin esillä, ja ne kertovat usein jo paljon artikkelista.\nTulevaisuudessa kuvien lisäksi saatetaan nähdä myös videoita tai muita median muotoja; vanhasta palvelusta poiketen uusi seurakuntalainen.fi ei ole enää verkkolehti vaan verkkomedia.\nJo aikaisemmin tänä vuonna käyttöön otettiin uusi kommentointijärjestelmä Disqus, jonka avulla keskustelun moderoiminen on helpompaa. Alkuvaiheiden kokemusten mukaan järjestelmä toimii hyvin.\nUusi palvelu tiivistää Koposen mukaan nykyaikana tärkeän viestin: kristinusko on ajankohtainen aihe.\nKännykällä, tabletilla tai koneella\nUudessa palvelussa on Koposen mukaan panostettu responsiivisuuteen, eli siihen, kuinka sivusto toimii mobiililaitteilla niin sanottujen desktop-laitteiden eli pöytäkoneiden lisäksi. Suuri osa nimittäin lukee Seurakuntalaista joko mobiili- tai tablettilaitteelta.\n– Nykyään sivusto mukautuu käyttölaitteen mukaan, ja toimii yhtä hyvin kännykällä, tabletilla tai tietokoneella, Koponen selostaa.\nUutuuksia ja hyviä uutisia\nUudistuneen logon ja ulkoasun lisäksi muutettiin myös sivuston rakennetta. Uudessa palvelussa keskitytään siihen, mistä ihmiset ovat kiinnostuneita ja mitä he haluavat lukea.\n– Huomasimme, että juuri kukaan ei lukenut uutisia vain Kotimaa- tai Kulttuuri-kategorioista, joten jätimme ne pois etusivulta. Sen sijaan navigointipalkista löytyvät Uutiset, Kohokohdat, Puhutuimmat ja Hyvät uutiset, Koponen kertoo.\nKohokohdat ja Puhutuimmat nostavat esiin aiheita, jotka ovat lukijoiden mielestä kiinnostavimpia. Hyvät uutiset puolestaan tuovat esiin seurakuntalaisen ja koko kristinuskon hyvää sanomaa: otsikon alle on kerätty muun muassa Päivän sana sekä positiivisia uutisia yleensä ikävien uutisten virrasta.\n– Hyvät uutiset toimivat piristyksenä ja rohkaisuna päivään. Jos tuntuu, että haluaa kuulla jotain hyvää, niin uutisia voi etsiä tuon otsikon alta.\nUudistukset eivät rajoitu vain itse sivustoon vaan yltävät myös Seurakuntalaisen facebook-sivulle asti. Facebookista voi tilata seurakuntalaisen uutiskirjeen, jolloin saa viikon uutiset kätevästi omaan sähköpostiinsa.\nLähetä palautetta uudesta palvelusta!


Suven Sametti ja Evartti Kuninkuusravien 2021 kuninkaalliset - Seinäjokinen-Lehti Oy\nSuven Sametti ja Evartti Kuninkuusravien 2021 kuninkaalliset\nArtikkeli julkaistu:1.8.2021 19:45\nUudet ravikuninkaalliset Suven Sametti ja Evartti kruunattiin Seinäjoella. Kuva: Kuninkuusravit.fi\nSekä tammojen että oriiden osalta riitti Kuninkuusraveissa jännitettävää ihan loppumetreille asti. Kuningatar-kisassa kruunun vei vasta 6-vuotias Suven Sametti Lahdesta Tapio Perttusen ohjastamana. Suven Sametti oli jokaisessa osalähdössä kärkikolmikossa ja tamman tasaisen vahva sekä puhdas suoritus toi arvokkaan tittelin nuorelle ja erittäin lahjakkaalle tammalle.\nEtelä-Pohjanmaan mainetta hevosmaakuntana piti yllä komeasti kolmanneksi sijoittunut Mikko Tuomaalan omistama Lakan Leija Lapualta ohjaksissa Santtu Raitala. Toinen lapualainen tamma Taksvenla sijoittui kuudenneksi ja paransi juoksuaan loppua kohden. Alavuden Liinan Liekki jäi kolmannessa osalähdössä viimeiseksi ja kokonaiskilpailussa tuli yhdestoista sija.\nRavikuninkuuden vei oksat-pois-tyyliin hallitseva ravikuningas Evartti. Santtu Raitala ohjasti Evartille kaksi ykkössijaa, viimeisessä osalähdössä Evartti joutui luovuttamaan kärkipaikan kovan nousun tehneelle Vixelille.\nSeinäjoen oripoika Joriini jäi kuninkuuskilpailussa yhdeksänneksi. Viimeisessä osalähdössä tuli heikoin suoritus, vaikka Joriinin vahvuus on aikaisemmin korostunut pitkällä matkalla.\n6-v Suven Sametti\n7-v Ciiran tähti\n9-v Lakan Leija\nKuningatar-kisassa kruunun vei vasta 6-vuotias Suven Sametti Lahdesta Tapio Perttusen ohjastamana. Suven Sametti oli jokaisessa osalähdössä kärkikolmikossa ja tamman tasaisen vahva sekä puhdas suoritus toi arvokkaan tittelin nuorelle ja erittäin lahjakkaalle tammalle.\nAvainsanat: Evartti, Joriini, Kuninkuusravit, Lakan Leija, Lapua, Liinan Liekki, Mikko Tuomaala, Ravikuningas, Ravikuningatar, Santtu Raitala, Suven Sametti, Taksvenla, Tapio Perttunen, Vixeli\nPrevious PostNuottivaara tyytyväinen Kuninkuusravien lauantain yleisömäärään\nSeuraava artikkeliKuntalaisaloite: 3 KM SUOJAETÄISYYS TUULIVOIMALAN JA ASUINRAKENNUKSEN VÄLILLE SEINÄJOELLA\nJulkaistu 1.8.2021 klo 19:45.


Alennuspalvelut VARO! NETTITARJOUS. 14 MikroPC 2/ PDF\nAlennuspalvelut VARO! NETTITARJOUS. 14 MikroPC 2/2013\nDownload "Alennuspalvelut VARO! NETTITARJOUS. 14 MikroPC 2/2013 WWW.MIKROPC.NET"\n1 Alennuspalvelut VARO! NETTITARJOUS 14 MikroPC 2/2013\n2 TEKSTI: OSSI JÄÄSKELÄINEN HINTASELVITYS JA TAULUKKO: SUSANNA LYYTIKÄINEN Viikon unelmaloma 70 prosentin alennuksella? Muun muassa sellaisia internetin tarjouspalveluissa lupaillaan. Selvityksemme paljastaa, että monille lupauksille ei ole katetta. Verkossa toimivat tarjouspalvelut kauppaavat tuotteita ja palveluita kymmenien prosenttien alennuksilla. Tarjouksia on laidasta laitaan: taulutietokoneita, ravintolalahjakortteja, vaatteita, hotelliyöpymisiä ja matkoja kaikkea mahdollista kovilla alennusprosenteilla. Tutkimme tätä artikkelia varten kolmen tarjouspalvelun, Facediilin, Grouponin ja Offeriumin tarjouksia. Suuri osa tarjouksista oli sellaisia, ettei niiden todellista arvoa voinut selvittää yksiselitteisesti ainakaan järkevällä työmäärällä. Niistä tarjouksista, joiden hinnat olivat selvitettävissä suoraan esimerkiksi netistä, suurin osa piti paikkansa. Matka- ja majoituspalveluista löysimme useita erikoisen korkeilta tuntuvia, mutta kohtuullisin vaivoin selvitettäviä lähtöhintoja, joten otimme ne tarkempaan seurantaan kuukauden ajaksi. Kävi ilmi, että osa kovista alennusprosenteista on laskettu sellaisista lähtöhinnoista, joita kuluttaja ei koskaan joudu maksamaan. Esimerkiksi 900 euron hintaisesta hotellivisiitistä on helppo an- taa suuriakin alennuksia, sillä todellisuudessa hotellin nettisivuilla samaa huonetta kaupataan monta sataa euroa halvemmalla. Alennusprosenttien laskennassa on käytetty nimellisiä listahintoja, joita netistä varauksen tekevä kuluttaja ei koskaan joudu maksamaan. Kuukauden aikana tarjouspalveluista suurimmassa, Grouponissa oli yhteensä 52 erillistä matka- tai majoitustarjousta, joista kahdentoista hinnan pystyimme selvittämään. Niistä neljässä ero ilmoitetun ja todellisen alennusprosentin välillä oli merkittävä, kymmeniä prosenttiyksiköitä. Viidessä ero kuluttajan tappioksi oli vain muutamia prosenttiyksiköitä ja kolmessa eroa ei ollut. Suurin ero mainostetun alennusprosentin ja löytämiämme tieto- ja vastaavan alennusprosentin välillä oli 45 prosenttiyksikköä. 60 prosentin alennuksella myyty 563 euron hotellimajoitus Pariisissa oli hotellin verkkosivuilla olevaan hintaan (248 euroa) verrattuna todellisuudessa vain 15 prosenttia halvempi. Tulokset panevat miettimään, mitkä ovat todelliset alennusprosentit sellaisissa tarjouksissa, joiden todellista lähtöhintaa emme pystyneet selvittämään. Kolme yötä Pariisissa 60 prosentin alennuksella 60 prosentin alennuksella mainostetun Design Hôtel Parisin normaalihinnaksi oli ilmoitettu 300 euroa yöltä. Alehinnan kerrottiin olevan voimassa (viikonloppua lukuun ottamatta) ja Grouponin tarjousehtojen mukaan huonevaraus olisi tehtävä etukäteen. Kun tarkastimme hotellin nettisivuilta minkä tahansa kolmen yön majoituksen tarjousajankohdalta, hinnaksi muodostui päivistä riippuen euroa. Kalleinkin vaihtoehto maksoi vain noin puolet ilmoitetusta 900 euron normaalihinnasta. Tarjouksen voimassaoloaikana kuluttaja ei voinut siis mitenkään joutua maksamaan ilmoitettua 900 euroa. Jollei myymälä ole todellisuudessa perinyt alentamatonta hintaa, alennusilmaisu on lainvastainen, Kilpailu- ja kuluttajaviraston verkkosivuilla kerrotaan. Jos tuote on 60 prosentin alennuksessa, viitataan omaan aikaisempaan myyntihintaan. Tietenkin sen [hinnan] pitää olla faktaa, Kilpailu- ja kuluttajaviraston lakimies Mika Hakamäki toteaa. Groupon: Vaadimme aina hinnaston Grouponin Suomen-maajohtajan Risto Juntusen mukaan palvelussa ilmoitetut normaalihinnat ovat todellisia. Tarkistamme kaikki hinnat ennen julkaisua tarkasti, Juntunen kertoo. Teemme hinnantarkistuksen 1 2 viikkoa ennen julkaisua ja tarkistamme lahjakortin voimassaolon ajalta noin 5 10 ajankohtaa, jonka lisäksi saamme hotellilta vahvistuksen heidän hinnoittelustaan. Tämän hinnaston me vaadimme aina. Vahvistus [hinnalle] pitää löytyä aina kirjallisesti, ja tämä dokumentoidaan, Juntunen kertoo. Pyysimme Grouponilta heidän Design Hôtelilta saamaansa hinnastoa, josta ilmoitettu 300 euron hinta yöltä näkyisi. Hinnastoksi Groupon toimitti hotellilta saamansa niin sanotun rack rate -dokumentin. Rack rate -hinnoittelu tarkoittaa sitä hintaa, jonka hotellihuoneesta voi joutua maksamaan, jos hotelliin kävelee suoraan sisälle tekemättä huonevarausta. Kyseinen hinta on huomattavasti kalliimpi kuin silloin, kun huonevaraus on tehty etukäteen. Grouponin alennuksessa mainitaan erikseen, että varaus on tehtävä etukäteen puhelimitse tai sähköpostitse. Tällöin normaalihinta, josta alennusprosentti pitää laskea, on etukäteen varatun huoneen normaalihinta ei Grouponin viittaama hinta, joka peritään silloin, kuin huonevarausta ei ole tehty. Grouponin ilmoittama alennus lasketaan siis eri tuotteesta kuin, mitä se todellisuudessa myy. MikroPC 2/\n3 Alennuspalvelut Alennus on laskettava siitä hinnasta, jota sama elinkeinonharästjoittaja on perinyt samassa kauppapaikassa tuotteesta välittömästi aikaisemmin, linjataan Kuluttaja-asiamiehen ja Kaupan liiton tekemässä Kuluttajaoikeuden linjauksia: Hintailmaisut markkinointikeinona -julkaisussa. Mikä on normaalihinta? Matkailualalla rack rate on kiinteä listahinta, kun taas BAR rate [best available rate; se hinta, joka kulloinkin varaushetkellä on voimassa esimerkiksi hotellin verkkosivuilla] muuttuu huomattavasti kysynnän mukaan. Käytännössä siis BAR rate on aina alennettu hinta, kun taas rack rate on normaalihinta, Grouponin Juntunen kertoo. o. BAR rate -hinnat muuttuvat hotellin kysynnän mukaan, mutta kuluttajan kannalta ne ovat todellinen normaalihinta, sillä vaikka a hotellin varaisi puolen vuoden päähän, ei hän joudu maksamaan korkeampi rack rate -hintoja. Kuluttajalainsäädännössä alennus määritellään tarkasti: se voi olla voimassa korkeintaan kaksi kuukautta kerrallaan ja yhteensä korkeintaan kolme kuukautta kalenterivuoden aikana. Jos alennus kestää yli kaksi kuukautta, alennetusta hinnasta muodostuu tuotteen normaalihinta. Hotellin nettisivuillaan ilmoittamat jatkuvasti samalla tasolla olevat hinnat ovat siis tällä perusteella normaalihintoja, joista alennusprosentti pitäisi laskea. Tarjouspalvelut laskevat kuitenkin alennusprosentin huomattavasti korkeammasta rack ratesta. Mitä kaikkea hintaan sisältyy? Toinen hurja alennus lupaa 77 prosentin säästöä prahalaisesta Diplomat Hotel Prague -hotellista. Tarjouksen mukaan normaalihinta on 254 euroa yhdeltä yöltä tai euroa kuudelta yöltä, sisältäen yhtenä iltana illallisen kahdelle hengelle. Kun hotellin nettisivuilla näkyvää varauskalenteria selaa, on kallein vuodelle 2013 löytyvä hinta 135 euroa yöltä. Kalleimpanakin sesonkiaikaan kuusi yötä palvelun mainostamassa superior-tason huoneessa maksaa siis vain noin puolet ilmoitetusta 254 eurosta per yö. Grouponin ilmoittama normaalihinta on kuitenkin pakettitarjous, joka sisältää muutakin, tässä tapauksessa yhden illallisen kahdelle. Sen arvo on hotellin hinnaston mukaan 50 euroa. Lisäksi paketin hintaan sisältyy Grouponin MikroPC:lle toimittaman selvityksen mukaan nettiyhteys ja pysäköinti. Tarjouksessa kerrottiin, että huoneessa on nopea internet-yhteys, mutta pysäköintimahdollisuutta ei tarjouksessa ollut mainittu. Näiden arvo on hotellin hinnaston mukaan 12 ja 7 euroa vuorokaudelta. Pysäköinti lasketaan rahanarvoiseksi lisäeduksi, vaikka kuluttaja ei sitä haluaisi tai tarvitsisikaan, tai edes tietäisi, että sellainen kuuluu hintaan. Kun tarjoukseen sisältyy lisäetuja, normaalihintaa saadaan kasvatettua. Yhdistetyissä tarjouksissa -- on kerrottava paitsi paketin kokonaishinta, myös sen jokaisen osan hinta erikseen ostettaessa, linjataan Kuluttajaoikeuden linjauksia: Hintailmaisut markkinointikeinona -julkaisussa. Tässä nettitarjouksessa pakettitarjoukseen kuuluvien osien kuten pysäköinnin tai nettiyhteyden hintaa ei ilmoitettu erikseen. Alennus on laskettava vakiohinnasta Kun 254 euron ilmoitetusta vuorokausihinnasta vähentää 50 euron illallisen, 12 euron nettiyhteyden ja 7 euron pysäköinnin, yhden yön normaalihinnaksi jää 185 euroa. Se on 50 euroa enemmän kuin kallein yö koko vuoden 2013 aikana. Koko vuoden keskiarvohinnaksi laskimme 95,61 euroa yöltä, noin puolet ilmoitetusta 185 euron huonehinnasta. Hinnaston perusteella yöpyminen maksaa keskimäärin noin sadan euron verran vuoden jokaisena päivänä. ä ä Tämä ä ylittää lainsäädännön rajoittaman kahden kuukauden suurimman voimassaoloajan, jotta sivuilla mainitut hinnat voitaisiin laskea alennushinnoiksi. Hotellin sivuilla näkyvien hintojen on siis oltava normaalihintoja, sillä hinta on käytännössä vakiintunut tälle tasolle. Matkailualalla käytetään rack ratea hinnoittelussa todella usein. Netin kautta varatut hinnat ovat näitä BAR-hintoja, jotka vaihtelevat päivittäisellä tasolla, Juntunen sanoo. Mutta jos hinta vaihtelee päivittäin, kuten Juntunen sanoo, vakiintunutta myyntihintaa ei lakimies Mika Hakamäen mukaan muodostu lainkaan: Jos myydään eri hinnoilla samoja [tuotteita tai palveluita], ei muodostu vakiintunutta hintaa, johon voitaisiin [alennushinnoittelussa] viitata. Mikä on tuotteen hinta muualla? Osoitteessa tarjoamme päivittäin uuden, mielenkiintoisen vapaa-ajan tarjouksen sinun kaupungistasi vähintään 50% alennuksella Päivittäin vaihtelevat diilit ravintoloihin, vapaa-aikaan, hyvinvointiin, kauneuteen ja urheiluun liittyen takaavat jännitystä ja vaihtelua, jopa 70% edullisemmin! Suurin osa niistä tarjouspalveluiden tarjouksista, joiden lähtöhinnan pystyimme tarkistamaan helposti myyjän hinnastosta, piti paikkansa. Mutta hinnaston hinta ei kuitenkaan välttämättä ole tuotteen todellinen arvo. Ostajan kannattaakin aina selvittää, kuinka paljon tuote maksaa muualla. Myyjähän voi hinnoitella tuotteen normaalihinnan niin kalliiksi, kuin haluaa. Loppuvuodesta Grouponissa oli puoleen hintaan -tarjous Robert s Coffeen Watsa-Kahwista. 26 eurolla postikuluineen sai kymmenen 200 gramman pakettia. Kahvin normaaliksi hinnaksi yritys ilmoitti 52,50 euroa. Yli 50 euroa kahdesta kahvikilosta postikuluineenkin kuulostaa korkealta hinnalta. Ruokakaupassa tavallisen kahvin kilohinta on muutamasta eurosta noin kymmeneen euroon. Robert s Coffeen omassa roberto.fi-verkkokaupassa 400 gramman paketti tätä samaa Watsa-Kahwia maksaa 5,94 euroa eli 14,85 euroa kilolta. Tarjouspalveluiden alehinta saattaa siis olla sama kuin normaali myyntihinta toisaalla. Kuten aina alennusten ja tarjousten kohdalla, hintavertailu kannattaa. Digituotteet hankalasti hinnoiteltavia Todellisen hintatason selvittämisen tärkeys korostuu etenkin digituotteiden kohdalla. Viime keväänä Grouponin kautta myytiin Androidtaulutietokonetta, joka oli brändätty myyjäyrityksen omalla nimellä. Saman merkkisiä ei luonnollisestikaan myydä missään muussa kaupassa. Koska saman tuotteen hintaa ei voi selvittää muista myymälöistä, sille oli mahdollista lätkäistä millainen hintalappu tahansa. Näin alennusprosentti saatiin riittävän korkeaksi: hinnaston mukaan 319 euroa maksavaa taulutietokonetta myytiin puoleen hintaan 159 eurolla. Vaikka saman merkkistä tuotetta ei muualla myyty, tuotteen 16 MikroPC 2/2013\n4 hintataso oli kuitenkin selvitettävissä. Googlen kuvahaulla saimme selville, että tismalleen samalla kuvalla myytiin samoin teknisin tiedoin varustettuja taulutietokoneita kiinalaisen verkkokaupan sivuilla alle sadan euron hintaan. Todellisuudessa 319 euron taulutietokone oli siis vain yrityksen omalla logolla varustettu Kiinasta tilattu halpislaite, joka 50 prosentin alennuksellakin oli laitteen tavanomaista myyntihintaa kalliimpi. Hintaa ei saa korottaa keinotekoisesti Sadan euron arvoista taulutietokonetta ei saa hinnoitella alennusmyyntiä varten normaalia arvoaan kalliimmaksi. Sellainen markkinointi on lainvastaista, että tuotteen hinta nostetaan keinotekoisen korkealle lyhyeksi ajaksi, jonka jälkeen se laitetaan myyntiin alennuksella, huomauttaa Kilpailu- ja kuluttajaviraston Hakamäki. Grouponin maajohtaja Juntunen myöntää myös, että tällaiset tapaukset ovat vaikeita. Haastavimpia ovat tapaukset, jossa kyseistä tuotetta ei ole vielä Suomen markkinoilla. Tuolloin haemme referenssin mahdollisimman läheltä eli Pohjoismaista tai muualta Euroopasta, jossa kyseistä tuotetta myydään. Kilpailu- ja kuluttajaviraston verkkosivuilla määritellään, että hinnanalennuksen lähtökohdaksi ei voi ottaa esimerkiksi kilpailevan elinkeinonharjoittajan hintaa tai yleistä hintatasoa, vaan alennushintaa pitää aina verrata saman liikkeen todelliseen myyntihintaan. Yritys saa luonnollisesti hinnoitella tuotteensa vapaasti, myös kilpailijoitaan kalliimmaksi. Hakamäki muistuttaa, ettei tuotteen ole tarvinnut mennä koskaan kaupaksi normaalihintaan, vaan alennusmyyntiä varten riittää, että tuotetta on joskus ollut tarjolla normaalihinnalla. Laatusanat tulkinnanvaraisia, tekniset tiedot eivät Hintojen lisäksi netin tarjouspalveluissa kannattaa kiinnittää huomiota tuotekuvauksiin. Osa kuvauksista on epämääräisiä. Kuka päättää, mikä on laadukkaan määritelmä: milloin laadukkaat sukat ovat tai eivät ole oikeasti laadukkaita, milloin tukevat urheilurintaliivit ovat ostajan mielestä tukevat? Digilaitteiden tekniset tiedot ovat onneksi yksiselitteisiä, päinvastoin kuin sukkien laatua kuvaavat adjektiivit. Grouponin tarjoaman 319 euron taulutietokoneen mainostettiin olevan varustettu tehokkaalla A10 Core-tex 1.0 GHz Multi-Core prosessorilla ja samalla kehuttiin, että tabletin 1080P HD kuvallakin pärjää vallan mainiosti. Aasialaisen verkkosivun julkaisemista teknisistä tiedoista selvisi suorittimen mallinimi, BoxChip A10. A10-merkintä täsmäsi myydyn laitteen kanssa, samoin gigahertsin kellotaajuus. BoxChip A10:n tiedoista selvisi, että kyseisestä suorittimesta käytettiin myös nimeä AllWinner A1X. Suorittimen tekniset tiedot paljastivat, että tabletissa onkin tavallinen yksiytiminen suoritin eikä mainostettu Multi-Core - eli moniydinsuoritin. Lisäksi selvisi, että näytön tarkkuus oli kuvapistettä, vaikka tarjoustekstissä kehuttiin tabletin 1080P:n eli kuvapisteen hd-kuvaa. Markkinointitekstin tiedot eivät siis pitäneet paikkaansa. Kun otimme yhteyttä kyseistä taulutietokonetta myyvään yritykseen, he vahvistivat laitteen näytön olevan juurikin aasialaissivuston kertomat kuvapistettä. 1080P-teräväpiirtokuvalla tarkoitettiin yrityksen mukaan sitä, että laite pystyy toistamaan teräväpiirtovideotiedostoja, ei sitä, että näyttö pystyisi teräväpiirtotarkkuuteen. Kysymykseen laitteen suorittimesta emme koskaan saaneet vastausta. On kuitenkin epätodennäköistä, että valmistaja olisi vaihtanut taulutietokoneen suorittimen yhdelle suomalaisyritykselle myymistään malleista, sillä muilla tablettia kauppaavilla sivustoilla mainittiin aina sama yksiytiminen suoritinmalli. Kattilapaketin ostamisen jälkeen tarjouksesta poistettiin kolme kattilaa. Ostajille tästä kerrottiin vasta kaksi viikkoa myöhemmin. Myytävistä tuotteista kannattaa tarkistaa tekniset tiedot. Ne eivät pidä aina paikkaansa. Hotellin omilta sivuilta tarkistettu hinta on lähes sama, kuin ilmoitettu 60 prosentin alennushinta. 362 euron säästöä ei synny. Kahvinvalmistajan omassa verkkokaupassa samaa kahvia saa selvästi halvempaan kilohintaan kuin mitä alennuksessa on ilmoitettu normaalihinnaksi. Grouponin Juntunen kertoo, että mainostekstit tulevat Grouponilta, ja tekniset tiedot myyjäyrityksiltä. Seitsemän kattilaa kutistui neljäksi Suurin osa tarjouspalveluiden mainostamista alennustuotteista on kolmannen osapuolen myymiä. Jos tuotteen myyjä hinnoittelee tuotteen yläkanttiin tai toimittaa väärät tiedot, tarjouspalvelu ei voi asialle MikroPC 2/\n5 Alennuspalvelut mitään, vaikka kirjoittaakin markkinointitekstin. Mutta ainakin Groupon myy tuotteita myös itse. Näissä tapauksissa se vastaa itse koko markkinointiketjusta tarjouksessa kerrottujen tietojen paikkansapitävyydestä hintojen oikeellisuuteen. Tammikuussa Groupon Kitchen -tarjouksena oli seitsenosainen ruoanvalmistusvälinepaketti. Pakettiin sisältyi alkuperäisen tarjouksen mukaan Paistinpannu 24 cm, paistinpannu 28 cm, kattila 16 cm, kattila 20 cm, lasikansinen kattila 16 cm, lasikansinen kattila 20 cm ja lasikansinen kattila 28 cm. Hintaa Grouponin mukaan 208,90 euron arvoiselle paketille kertyi 69 euroa ja alennusta 67 prosenttia. Yllätys oli suuri, kun tarjouksen lunastanut kuluttaja avasi tilaamansa paketin nettitarjouksen seitsemän paistinpannua ja kattilaa olikin kutistunut neljäksi. Kuluttajalainsäädännössä alennus määritellään tarkasti. Tarjous muuttui kesken kaiken Kun Grouponin tarjousta kävi uudelleen katsomassa yrityksen nettisivuilla, sitä olikin vaivihkaa muutettu. Kaksi kattilaa ja yksi paistinpannu puuttuivat paketista. Eikä tarjoussivulla mainittu sanallakaan, että tarjouksen sisältöä oli muutettu kesken kaiken. Tarjouksen umpeutumisen jälkeen Groupon pysyi asiasta hiljaa kahden viikon ajan, kunnes MikroPC kysyi siitä. Ja kas kummaa, kolme tuntia sähköpostitse lähettämämme kyselyn jälkeen Groupon lähetti kaikille kattilapaketin ostaneille sähköpostin, jossa kerrottiin tarjouksen alkuperäisen kuvauksen olleen virheellinen. Diilin esittelyssä tapahtui inhimillinen virhe, joka syntyi pannusettiin kuuluvien osien lukumäärän virheellisestä tulkinnasta, Juntunen kommentoi. Ilmoitimme virheellisesti, että pannusettiin sisältyi kaksi paistinpannua sekä viisi lasikantista kattilaa. Todellisuudessa pannusetti sisältää yhden paistinpannun ja kolme lasikannellista kattilaa, kuten diilin pääkuvassa olikin kuvattuna. Eli virhe oli tekstissä, kuvat olivat oikein. Lähetimme kaikille diilien ostaneille viestin, jossa selitimme miten tämä virhe tapahtui ja kerroimme, että diilin ostaneet voivat peruuttaa tilauksen ja saada lahjakortin täysimääräisesti takaisin. Tällaiset virheet ovat todella harvinaisia, Juntunen vakuuttaa. Jutussa mainitut tarjoukset ovat Juntusen mukaan vain yksittäistapauksia. Julkaisemme kuukaudessa noin diiliä. Virhemarginaalimme todellisuudessa on todella pieni. Panostamme todella paljon laatuun sekä laaduntarkkailuun. Myös Kilpailu- ja kuluttajavirasto on antanut Grouponille puhtaat paperit. Elokuun lopussa tehdyn päätöksen mukaan yhtiön toiminta on tehtyjen muutostoimenpiteiden jälkeen viranomaisvaatimusten mukaista. SUVI KORHONEN Hieromo perui lahjaksi antamani lahjakortit. Luksusta ja peruttuja lupauksia NETIN TARJOUSSIVUSTOILTA löytyy halvoin hinnoin monenlaista houkutusta. Tarjousten ehdot kannattaa kuitenkin lukea tarkkaan ja varautua siihenkin, että joskus vastassa on karu yllätys. Parhaita kokeilemiani tarjouksia ovat olleet kalliiden fine dining -ravintoloiden alennukset. Päivällisen kahdelle Michelintähdin palkitussa paikassa saa sopivalla tarjouksella oikeasti puoleen hintaan. Ruoka on ollut yhtä pieteetillä valmistettua kuin muulloinkin. Pääosin tarjoukset ovat pitäneet paikkansa ja kaikki on sujunut kuponki kädessä hyvin. Huonojakin kokemuksia on silti ehtinyt kertyä. Onneksi tarjoussivustot ovat hyvittäneet rahat, jos tarjous on peruuntunut. IKÄVIN KOKEMUS oli, kun hieromo perui lahjaksi antamani lahjakortit. Asian selittäminen lahjansaajille oli noloa. Tästä viisastuneena en ole hankkinut tarjouksia enää kuin omaan käyttööni. Myös huonosti järjestetystä meikkauskurssista tuli täysi hyvitys kaikille valittaneille. Ajankohtaa siirrettiin osallistujilta kysymättä, ja vaadittu tarvikelista lähetettiin vain muutamaa päivää etukäteen. Tarjousten käyttäminen vaatii välillä paksua nahkaa. Joogapaikan pitäjä oli tiuskinut tarjouskupongin kanssa tunnille saapuneelle asiakkaalle. Paikan päällä oli paljastunut, että ehtoja oli muutettu ja kuponki ei käynytkään kaikkiin tunteihin. Lopulta tunnille sai silti osallistua. DIILEISTÄ KANNATTAAKIN poimia vain sellaisten yritysten tarjoukset, jotka näyttävät luotettavilta. Mukana on vilahdellut kalliiden merkkien halvempia kopioituotteita. Sellaistakin tv-shop-tason vempainta on kaupiteltu, jonka väitetään treenaavan pyykkilautavatsan tekemättä juuri mitään. Ei kiitos. Halpa muuttuu myös kalliiksi, jos ostamansa tarjouksen unohtaa lunastaa ajoissa. Asiaa ei kannata jättää viimeiseen voimassaolopäivään. Esimerkiksi kampaajalle ei mahdu millään määräänsä enempää viime hetkellä aikaa varaavia asiakkaita. 18 MikroPC 2/2013\n6 Näin keräsimme alennusten tiedot GROUPON LÄHETTÄÄ kahdesti viikossa matkatarjouksia sisältävän mainoskirjeen sähköpostiin. Kirjeet käytiin läpi ajalta 11. joulukuuta 11. tammikuuta. Kirjeissä on tyypillisesti tarjousta, joista useimmiten neljä uusia ja loput parista edellisestä kirjeestä tuttuja. Kävimme ensimmäisestä kirjeestä läpi kaikki tarjoukset ja lopuista uudet. Jos tarjous oli voimassa useampana eri ajankohtana, taulukoimme vain ensimmäisen tarjouksen ajankohdan, emme toistuvasti samaa tarjousta. Lähtöhintojen selvittäminen osoittautui mutkikkaaksi. Jo alussa selvitys jouduttiin rajaamaan pelkän majoituksen ja mahdollisesti aamiaisen sisältäviin tarjouksiin. Joissakin tapauksissa tarjoukseen kuului majoituksen lisäksi oheistuotteita tai -palveluita, kuten alennus ravintolassa tai esimerkiksi lahjakortti hotellin kauneushoitolaan. Näissä tapauksissa lisäpalveluiden todellista hintaa tai arvoa oli hyvin hankala selvittää luotettavasti, joten rajasimme ne pois vertailusta. Pois rajattiin myös sellaiset tarjoukset, joissa tarjottiin esimerkiksi pelkkää illallista tai kauneudenhoitopalveluita ulkomailla, ilman lentoja tai majoituksia. PIDEMPIÄ AURINKOLOMAPAKETTEJA myydään Grouponissa usein Wow Travel -nimisen saksalaisen matkatoimiston kautta. Wow Travel ei kerro mitään hintoja suomalaisilla sivuillaan, toisin kuin useimmat suomalaiset matkatoimistot. Nämäkin matkat jouduttiin jättämään selvityksen ulkopuolelle, sillä todellisia myyntihintoja ei saanut selvitettyä. Kilpailu- ja kuluttajaviraston sivuilla opastetaan, että ennen valmismatkan ostamista kannattaa tarkistaa, että matkatoimisto löytyy viraston ylläpitämästä matkatoimistorekisteristä. Rekisteristä selviää ovatko matkatoimiston asiat kunnossa, sekä se, miten matkatoimisto on ilmoittanut turvaavansa matkustajien maksamat rahat. Wow Travelia tästä rekisteristä ei löydy. Hintojen vaihtelu hotellien omissa varausjärjestelmissä voi saada pään pyörälle. Kahden hengen viikonloppumajoituksen hinta roomalaishotellissa vaihteli vertailuhetkellä 126:sta aina 800 euroon ajankohdasta riippuen. Näin ollen joinakin päivinä Grouponin ilmoittama alennusprosentti saattaa osua lähemmäs oikeaa kuin toisina. Soppaa sekoittaa entisestään, että joidenkin hotellien varausjärjestelmät houkuttelevat tämän tästä yliviivatuilla lähtöhinnoilla ja nopean varaajan eduilla. Hinta saattaa myös laskea, jos uskaltaa ostaa majoituksen ilman peruutusmahdollisuutta. Lisäksi hintoja verrattiin niillä tiedoilla, joita Groupon oli antanut. Esimerkiksi prahalaishotellin tapauksessa mistään ei selvinnyt, että laskettu hinta sisälsi pysäköinnin. Laskemamme hinnat eivät siis sisällä etuja, joita tarjouskirjeissä ei kerrottu. GROUPONIN LISÄKSI on muitakin tarjouspalveluita. Facediiliissä on päivän tarjouksen lisäksi pidempään voimassa olevia tarjouksia. Kävimme läpi myös Facediilin alennuksia sekä Grouponin muita kuin matkatarjouksia viikon verran. Tuona aikana hinnat joko pääsääntöisesti pitivät paikkansa tai niiden selvittäminen osoittautui liian työlääksi. Kolmannessa tarjouspalvelussa Offeriumissa tarjoukset on jaoteltu kesto- ja päivän diileihin, joista kestodiilejä on enemmän. Diilien suuren määrän vuoksi vertailu rajattiin lopulta vain Grouponin majoitustarjouksiin. Vaakakupissa painoi myös raha: yleensä kuluttaja käyttää hotellimajoitukseen enemmän rahaa kuin vaikkapa parturikäyntiin, autopesuun tai veitsisettiin. SUSANNA LYYTIKÄINEN GROUPONIN ILMOITTAMIA lähtöhintoja vertailtiin hotellien omien nettisivujen varausjärjestelmien tarjoamiin hintoihin. Joissakin tapauksissa hotellit tarjosivat selkeät hinnat, mutta aina kaikkia tarjouksessa luvattuja ja kuvattuja tietoja ei selvinnyt. Esimerkiksi pienen saksalaishotellin sivuilla olevasta taulukosta selvisi, että kahden hengen huone maksaa euroa yöltä, mutta sivustolla ei mainittu, sisältyikö hintaan aamiainen, kuten Grouponin tarjouksessa. > Nämä hotellitarjoukset selvitimme Tarjous Barcelonassa Roomassa Amsterdamissa Prahassa Sappee Hotelli Siikarannassa Himoksella 3 yötä Aurinkolammella Hotelli Tallukassa Oestrich- Amsterdamisssa Pariisis- Winkelissä Tarjouspäivämäärä Ilmoitettu listahinta Ilmoitettu alennus 70 % 71 % 53 % 50 % 66 % 50 % 50 % 50 % 50 % 50 % 61 % 60 % Alennushinta Todellinen hinta Todellinen alennus 32 % 63 % 58 % 32 % 34 % 49 % 50 % 50 % 48 % 44 % 58 % 15 % Alennusprosenttien välinen ero Taulukossa ei ole kaksoiskappaleita, vaan ainoastaan ensimmäinen tarjouskerta. Jotkin tarjouksista olivat voimassa useammin kuin kerran. MikroPC 2/\nKuulluksi tuleminen/selvitys koskien leikki- ja virikemateriaalien hankintapäätöstä\nKuulluksi tuleminen/selvitys koskien leikki- ja virikemateriaalien hankintapäätöstä Pöytäkirja: HKH 17/2012 Hankintamuistio: H053-12-4 Tevella Oy (jäljempänä Tevella) katsoo, että Lekolar-Printel Oy:n


Tee jogurtit, rahkat ja juustot kotona uuden kirjan ohjeilla – HealthBerry Terveysblogi – tutkittua tietoa\nTee jogurtit, rahkat ja juustot kotona uuden kirjan ohjeilla Emilii Dove\nEmilii DovePosted on 3.9.2015 19.9.2018\nJulkaistu 2.9.2015 Päivitetty 9.5.2016\njogurtin valmistus kotona,\nKotitekoiset jogurtit rahkat ja juustot,\nUutuuskirja Kotitekoiset jogurtit, rahkat ja juustot lupaa, että maitotuotteiden valmistaminen kotona on helppoa. Muistan, kun äitini 1980-luvulla valmisti itse jogurttia. Aika helposti se tosiaan taisi syntyä ja muistan senkin, että maukastahan se oli.\nYksinkertaistettuna: Kun maitoon sekoittaa jogurttihapatetta, syntyy jogurttia. Kuva Maito ja Terveys ry\nKirjaan on koottu kaikki tarvittava tieto maidon käsittelystä. Se on myös kattava tietopaketti maidosta. Terveellisyys, maku sekä käsittely- ja jalostusmenetelmät ratkaisevat, mikä maito sopii mihinkin käyttöön.\nOmiin maitotuotteisiin kannattaa käyttää parhaita raaka-aineita ja niitä voi lisäksi maustaa esimerkiksi mausteilla tai pähkinöillä. Valmistamalla maitotuotteet itse välttyy myös säilöntäaineilta. Kaikki kaupoissa myytävät maidot soveltuvat maitotuotteiden valmistukseen.\nRaakamaitoakin voi käyttää, mutta sen käsittelyssä on kiinnitettävä erityistä huomiota hygieniaan. Evira ja Terveyden ja hyvinvoinnin laitos suosittelevat, että lapset, vanhukset, raskaana olevat tai henkilöt, joilla on vakava perussairaus, eivät nauttisi raakamaitoa.\nMeillä on jo jonkin aikaa ostettu pelkkää maustamatonta jogurttia, koska se on niin monikäyttöinen tuote myös ruoanlaitossa ja leivonnassa. Vielä en ole tehnyt omaa jogurttia, mutta tämän kirjan opeilla aion ehdottomasti yrittää. Yllättäen jogurttikoneen hankinta alkoi myös kiinnostaa.\nLämmitä maito 41-43 asteiseksi. Vatkaa luonnonjogurtti maidon joukkoon. Jaa seos kuuteen lasitölkkiin ja sulje tiiviisti. Pidä jogurtti lämpimänä 5-7 tuntia kirjassa mainituilla tavoilla. Toisin sanoen joko jogurttikoneessa tai esim. paksuun pyyhkeeseen käärittynä, kuumavesipullon päällä, lämpöpatterin päällä tai kuumassa vesihauteessa.\nEriMeno.fi -karttapalvelusta löydät sinulle sopivat kahvilat ja ravintolat\nUusi EriMeno.fi on yhteisöllinen karttapalvelu, joka auttaa varsinkin erityisruokavaliota noudattavia matkailijoita löytämään sopivan…\nIlmavaivoja? Vatsakipuja? Eroon epämukavasta turvotuksesta\nVatsan turvottelu ei ole mikään harvinainen vaiva. Arvioiden mukaan jopa joka viides…\nPosted on 15.4.2014 31.1.2017


KAPULANVAIHTOVIIKOT huijausta - Elisan liittymät - Suomi24 Keskustelut\n5230 ostoa harkinnut\nKAPULANVAIHTOVIIKOT on ärsyttävää huijausta\nsiinä lasketaan 5230 ovh 150€ - jotain riippuen kapulasta minun alle 2 v vanha 6210 antaa alennusta 20 eli loppu summaksi jää siis 150€ - 20€ = 130€\nSe ei vielä ole minusta huijausta että DNA myy samaa kapulaa hintaan 4€*24kk= 96 € vaan se, että Elisa itse myy sitä hintaan 117 € jos sen ostaa ilman kapulanvaihtoa.\nOletko itse vähän yksinkertainen vai etkö ymmrrä että nykyään puhutaan pakettihinnoittelusta sekä suorasta ostohinnasta JOTKA OVAT FIRMASTA RIIPPUMATTA AINA HINNOITTELULLA!!! Sinua siis syö se, että saat hyvitystä vanhasta luurista uutta vastaan, eikä sinun tarvitse sitoutua määräaikaisuuteen!?\nOn muuten aivan totta, että Elisan hinnoittelu ei näytä toimivan. Itse ostin E52:n normaalihinnalla ja alennuksella hintaan 290€. Samaan aikaan olisi ollut kapulanvaihtoviikot päällä, ja sen normaalihinta olisi ollut 239€. Myyjäliikkeessä ei joko tiedetty sitä, tai sitten markkinointimateriaali on virheellistä. Valitukseeni Elisa vain toivotti hyvää kesää, joten vein asian kolmannelle osapuolelle.\njaa siitä 5230 huonompaa puhelinta saa hakea! pelkkä *askaa!\nKapulanvaihto onnistuu muuallakin, kuten esim täällä: http://www.matkapuhelinhuolto.fi/kapulanvaihto.php\nKokemuksen mukaan maksaa saman verran/enemmän kuin esim Elisa eikä mitään kytkyvaihtoja tarvi ottaa vaan rahaa ihan saa. Ottaa vaan yhteyttä ja kertoo puhelinmallinsa ja vastaukseksi saa hinta-arvion ja toimintaohjeet miten homma etenee. Itellä ainakin pelas moitteetta...


Susanna Mälkki & Alexei Ogrintchouk | Helsingin kaupunginorkesteri\nKe 11/10/2017 19:00 - 21:00\nRichard Strauss: Oboekonsertto D-duuri / Erik Bergman: Aubade / Richard Strauss: Ruusuritari\nKolmannen valtakunnan kauhuista selvinnyt Richard Strauss koki taiteellisen uudestisyntymisen 80-vuotiaana. Amerikkalaissotilaan kehotuksesta syntynyttä oboekonserttoa pidetään soittimen suurimpiin lukeutuvana saavutuksena ja taitojen koettelemuksena jopa nimekkäimmille virtuooseille. Maailman parhaaksi kutsutun Concertgebouw-orkesterin soolo-oboisti Alexei Ogrintchouk on juuri sellainen.\nMuusikkoperheen poika Alexei Ogrintchouk (s. 1978) aloitti musiikkiharrastuksen pianonsoitolla vanhempiensa tavoin, mutta vain kolmen vuoden harjoittelun jälkeen hän huomasi konserteissa käydessään haltioituvansa oboen äänestä yhä uudestaan. Niinpä hän yhdeksänvuotiaana, omien sanojensa mukaan melko vanhana, vaihtoi soitinta ja aloitti opiskelun maineikkaassa Moskovan Gnesin-instituutissa.\n”Oboe on ihmissielun ääni. Jos ette usko, kuunnelkaa vaikka Bachin pääsiäisoratorion Adagio. Koette uudestisyntymisen”, Ogrintchouk kuvaili The Telegraphille vuonna 2011.\nGnesinin kilpailuhenkinen ilmapiiri ja Ogrintchoukin lahjakkuus kohtasivat hedelmällisesti nopeasti, ja jo muutaman vuoden opiskelun jälkeen hän esiintyi ympäri Venäjää, Japania ja Eurooppaa. Hänen taitonsa eivät jääneet huomaamatta, ja vain 16-vuotiaana hän muutti itsenäisesti opiskelemaan Pariisiin idolinsa Maurice Bourguen henkilökohtaisesti kutsumana. Tuota aikaa hän on muistellut käänteentekevänä kokemuksena aikuistumisen ja itsenäisen selviytymisen kannalta.\nRichard Strauss: Sarja oopperasta Ruusuritari op. 59\nOopperasäveltäjänä Salomella ja Elektralla läpimurtonsa tehnyt Richard Strauss vaihtoi tragedian komediaan ja riisui sävelkielestään nykyajan rasitteet Ruusuritari-oopperassaan (1911) nostalgiahengessä. Viedäkseen yleisön ajan ja paikan tajun vanhaan hyvään aikaan, entisajan Wieniin, Strauss pani valssiksi välittämättä siitä, että oopperan tapahtumat sijoittuvat 1750-luvulle, aikaan ennen valssibuumia. Kuningasajatus oli osin libretisti Hugo von Hofmannsthalin.\nVanhanaikainen populaarityyli osoittautui vetovoimaltaan moninkertaiseksi Salomeen ja Elektraan verrattuna; Ruusuritarista tuli kaikkien aikojen hitti, jota esitettiin Dresdenissä ensi-iltavuotenaan peräti 50 kertaa, ja pian koko Euroopassa hyräiltiin Straussia. Täysiä näytöksiä varten perustettiin erillisiä Ruusuritari-junayhteyksiä, ja kehiteltiinpä hypen ympärille omat sikari- ja samppanjabränditkin.\nRuusuritari on komediallis-sentimentaalinen lemmenleikki täynnä kolmiodraamaa, mustasukkaisuutta, valeasuja ja kommelluksia Mozartin oopperoiden tyyliin. On salarakas, nuori Octavian, joka vehtailee marsalkattaren kanssa sekä viehättävä Sophie, johon irstas äijänkäppänä paroni Ochs on iskenyt silmänsä. Paroni Ochs värvää valeasuisen Octavianin välikädeksi kosiakseen Sophieta hopearuusulla. Kuten arvata saattaa, nuoret Octavian ja Sophie rakastuvat ikäihmisten, marsalkattaren ja paronin, jäädessä soittelemaan lehdellä.\nViime vuosisadan vaihteessa suurilla orkesterirunoillaan mainetta niittänyt ja jättimenestyksellään Ruusuritarilla (1911) kuolemattomuuden saavuttanut Richard Strauss (1864‒1949) oli kiistatta Saksan suurin säveltäjä ennen toista maailmansotaa. Ruusuritarin vetoavulla hän jatkoi oopperan parissa hiipuvalla mutta kohtuullisella menestyksellä, mutta Hitlerin valtaannousu katkaisi kaiken luovuuden miltei tyystin.\nNatseja inhonnut Strauss joutui vuonna 1933 ottamaan vastaan epäkiitollisen pestin Reichsmusikkammerin päällikkönä suojellakseen juutalaista miniäänsä. Valtakunnansäveltäjän kynästä alkoi syntyä sellaisia hirvityksiä kuin Olympiahymni (1936). Ulkomaiset kollegat eivät pidätelleet halveksuntaansa.\nSodan loppuaikoina ja byrokraatin uransa jo kauan sitten hylänneenä Strauss oli vetäytynyt Garmischiin viettämään hiljaiseloa. Liittoutuneet olivat jo syvällä Saksan maalla, ja samana päivänä kun Hitler tappoi itsensä, Straussin ovelle rynni asumuksia ratsannut sotilasjoukko. Straussin onneksi komppaniaa johti muuan John de Lancie, siviiliammatiltaan Pittsburghin orkesterin oboisti, joka tietenkin tunsi Straussin musiikin hyvin. Seuraavien päivien aikana de Lancie vieraili usein idolinsa luona keskustelemassa musiikista, mutta ehdotukselle uudesta oboekonsertosta Strauss vastasi jyrkästi ei.\nPuoli vuotta amerikkalaissotilaan tapaamisesta Strauss oli säveltänyt 1900-luvun suosituimman ja parhaan oboekonserton (1945), joka kuuluu hänen taiteellisen intiaanikesänsä huippukohtiin jousiorkesteriteos Metamorfosenin ja Neljän viimeisen laulun ohella. Teos kantaesitettiin Zürichissä helmikuussa 1946, mutta vaikka Strauss oli omistanut teoksensa de Lancielle, orkesterihierarkiassa liian alhaalla ollut rivioboisti joutui odottamaan yli 30 vuotta ennen kuin pääsi itse esittämään sen.\nAubade (1958) on yksi Bergmanin sarjallisen kauden huipentumista, ja syntyjään se oli merkittävä avaus suomalaisessa modernismissa. Teos käänsi jopa dodekafonian vastustajat ainakin hetkeksi puolelleen. Pohjoismaisilla musiikkipäivillä vuonna 1960 sitä pidettiin laajalti festivaalin parhaana sävellyksenä. Teoksessa Bergman käyttää hyväksi pitkälle vietyä järjestelmällisyyttä paitsi säveltasojen myös rytmin osalta ja liittää mukaan myös kokemuksiaan maailmanmusiikista ja näkyjään eksoottisista maisemista, joita hän toi ilmi jo vuotta aiemmin teoksessaan Rubaiyat sekä myöhemmin mm. Hathor-sarjassa (1971) ja tiibetiläiskuvaelmassa Bardo Thödol (1974).\nAubaden lähtökohtana on aamu-usvaan heräävä Bosporin salmi Istanbulissa, mutta muuten teoksessa ei ole ulkomusiikillista ohjelmaa. Verkkaisesti tunnelmoivan alun jälkeen seuraa rytminen jakso, joka jatkuu eri sointivärien heijastuksia tarkastelevalla muunnelmajaksolla. Aubade päättyy säveltäjän sanoin ”valonvärähtelyjen läpitunkemaan sointiatmosfääriin”.


Austroflamm Valmistakka Pallas Ceramic, 9kW, 229kg (114-305m³) | Netrauta.fi\nValmistakka Pallas Ceramic, 9kW, 229kg (114-305m³)\nAustroflamm on yksi Euroopan tunnetuimmista valmistakkamerkeistä. Austroflamm-takoissa yhdistyvät toiminnallisuus, huippudesign ja korkea laatu.Austroflamm myöntää takkojen rungoille 6 vuoden takuun ja teräs- sekä valurautaosille 2 vuoden takuun.V...\nTuotteen Valmistakka Pallas Ceramic, 9kW, 229kg (114-305m³) kuvaus\nAustroflamm on yksi Euroopan tunnetuimmista valmistakkamerkeistä. Austroflamm-takoissa yhdistyvät toiminnallisuus, huippudesign ja korkea laatu.\nAustroflamm myöntää takkojen rungoille 6 vuoden takuun ja teräs- sekä valurautaosille 2 vuoden takuun.\nValmistakka Pallas Ceramic:\nTeho: 4,5 - 13kW\nLämmityskyky: 114 - 305 m³\nMitat(KxLxS): 900mm x 732mm x 450mm\nKätevä vetolaatikko polttopuille\nLisätietoja valmistajan sivuilta(eng).


Turun Pihlajaniemen alueen aloituskortteleiden kilpailutyöt arvioitavana - Senaatti\n2020 — 26.10.2020\nPihlajaniemen suunnitelmat alkavat konkretisoitua. Ensimmäisten kolmen korttelin tontinluovutuskilpailun työt ovat arvioitavana Turun kaupungin Kerrokantasi -palvelussa 26.10.–8.11.\nPihlajaniemen ensimmäisten kortteleiden rakentaminen on tarkoitus käynnistyä vuonna 2022. Nyt käynnissä olevan tontinluovutuskilpailun tavoitteena on löytää Pihlajaniemen rakentamisen käynnistäville kolmelle aloituskorttelille korkeatasoiset suunnitelmat. Suunnitelmien esittäjät sitoutuvat myös ostamaan kilpailun kohteena olevat tontit Senaatti-kiinteistöiltä ja rakentamaan korttelit kilpailussa esitetyllä tavalla.\n”Olemme erittäin tyytyväisiä kilpailutöiden määrään ja laatuun. Kilpailu on herättänyt jopa odotettua enemmän kiinnostusta ja ehdotusten taso on varsin korkea,” toteaa Senaatin kiinteistökehityspäällikkö Otto Virenius.\nNyt toivotaan Pihlajaniemen naapurustolta ja kenties Pihlajaniemeen tulevaisuudessa muuttamaan kiinnostuneilta palautetta kilpailutöistä. Mikä niissä on onnistunutta ja mitä pitäisi vielä muuttaa tai parantaa? Kilpailutyöt ovat arvioitavissa 26.10.–8.11. välisen ajan osoitteesta: kerrokantasi.turku.fi/pihlajaniemi. Saadusta palautteesta laaditaan yhteenveto kilpailun tuomaristolle ja palautetta hyödynnetään kilpailun toisessa vaiheessa, jossa jatkoon valittuja töitä kehitetään edelleen. Palautetta hyödynnetään myös kilpailun jälkeen asemakaavaehdotuksen laadinnassa. Kilpailun ratkeamisen jälkeen alueen asemakaavaluonnos viimeistellään kumppanuuskaavoituksena voittaneiden tahojen kanssa.\nUusi kaupunginosa keskustan kupeeseen\nSenaatti-kiinteistöt käynnisti Turun Pihlajaniemessä sijaitsevan Heikkilän kasarmialueen ja sen ympäristön suunnittelun vuoden 2019 alussa. Alueen kehittämistä on harkittu jo toistakymmentä vuotta Puolustusvoimien toiminnan ja tilatarpeiden vähennyttyä. Pihlajaniemen alueelle kaavaillaan kokonaista uutta kaupunginosaa, joka kytkeytyisi ympäröivään kaupunkirakenteeseen. Pihlajaniemen keskeinen sijainti Turun kaupunkirakenteessa, luonnonympäristö sekä merenranta luovat hyvät edellytykset viihtyisän ja omaleimaisen asuinalueen toteuttamiselle. Aluetta suunnitellaan vähintään 5000 asukkaalle ja se tulee osaltaan tarjoamaan virkistysmahdollisuuksia ja palveluita myös ympäröivien alueiden asukkaille.\nPekka Saarinen, DI, Urbanity D&M Oy, 040 743 3708, pekka@urbanity.fi\nOtto Virenius, kiinteistökehityspäällikkö, Senaatti-kiinteistöt p. 040 718 8028\nPäivi Siponen, kaavoitusarkkitehti, Turun kaupunki p. 050 430 4790\nLue lisää Pihlajaniemen alueesta hankkeen verkkosivuilta.


Kysely: Kunnat suunnittelevat veronkiristyksiä - Kotimaa - Uutiset - MTV.fi\nKysely: Kunnat suunnittelevat veronkiristyksiä\nKotimaa Julkaistu 07.10.2008 20:55 (Päivitetty 09.10.2008 03:19)\nUseampi kuin joka kuudes kunta harkitsee verojen nostoa ensi vuodelle. Valtaosa kunnista kuitenkin aikoo pitää verotuksen ennallaan. Suurinta korotusta suunnittelee Taipalsaari, joka aikoo nostaa veroprosentin 1,25 prosenttiyksiköllä 19,25 prosenttiin.\nKuntien mukaan talousnäkymien heikkeneminen näkyy peruspalveluissa. Ylen uutisten tekemän kuntakyselyn mukaan näin arvellaan joka kolmannessa kunnassa. Toisaalta kolmasosa kunnista arvelee, ettei taloustilanne vaikuta peruspalvelujen järjestämiseen.\nMyös investointien arvellaan useissa kunnissa vähenevän. Lähes 40 prosenttia kunnista suunnitteli investointien lykkäämistä. Eniten aiotaan tinkiä uusien asuinalueiden kunnallistekniikan rakentamisesta ja rakennusten peruskorjaamisesta.\nYlen uutiset lähetti kyselyn lokakuun alussa kaikkiin Manner-Suomen kuntiin. Kyselyyn vastasi 189 kuntaa.\nPihtiputaalla laaja öljyvahinko Jätevedenpuhdistamon vika pysäytti sellutehtaan Raumalla


Opel Vectra Leimattu6/18. Ajeltu mutta huollettu hyvin. Farmari 2000 - Vaihtoauto - Nettiauto\nLeimattu6/18. Ajeltu mutta huollettu hyvin.\nOpel Vectra Leimattu6/18. Ajeltu mutta huollettu hyvin.\nSiitä myyntiin/vaihtoon perus käyttöauto. Ei varmaan uuden veronen ole enään (koriltaan) muutama ruoste kohta on mutta ei kyllä mikään umpi laho ole. Meillä ollu pari puol vuotta ja perus huoltoa tehty. Vuoden/20tkm sisään jakopää, ventkopantiiviste, akkuymym. Öljyt vaihdan lähiaikoina. Päivittäisessä käytössä liikkuu eteen ja taakse. Ilimastointi ja kahet renkaat opelin aluilla. Ei ihmeempiä vikoja mut takaovissa ei keskuslukitus toimi ja a...Lue lisää »\nSiitä myyntiin/vaihtoon perus käyttöauto. Ei varmaan uuden veronen ole enään (koriltaan) muutama ruoste kohta on mutta ei kyllä mikään umpi laho ole. Meillä ollu pari puol vuotta ja perus huoltoa tehty. Vuoden/20tkm sisään jakopää, ventkopantiiviste, akkuymym. Öljyt vaihdan lähiaikoina. Päivittäisessä käytössä liikkuu eteen ja taakse. Ilimastointi ja kahet renkaat opelin aluilla. Ei ihmeempiä vikoja mut takaovissa ei keskuslukitus toimi ja abs merkkivalo palaa silloin tällöin sitä ei tutkittu mistä johtuu mutta ei vaikuta ajoon.\nVaihdossa käy väh 6 paikkanen auto esim zafira.\nEdit. Juu öljyt ja suodatin vaihettu342300km jonka jälkeen heitetty vajaa 1000km reissu. Ei voi kyllä muuta sanoa kun että on nöyrä menijä! Maantieajossa kulukoo ku tauti eikä ohituksetkaan tuota ongelmia ihan pirtsakka tuo 1.8 kone ja bensaakin vie kyllä TOSI vähän noin 5-5.5L/100km siitä saapi joku hyvän biilin jos tarvetta luotettavalle menopelille! Eikä vaihdossa enään tarvetta tilaautollekkaan ku hommattiin jo mutta ainahan voi jotain yrittää tyrkyttää vaihdossa jos siltä tuntuu esim V6 vectra vois mennä... Piilota »\nVastaus: Ei kiitos tällä kertaa pitäs 6 mahtuu väh kyytiin.\nOpel Vectra 1.8, '01, 355 tkm\nNettiauto ID 9855715


Haussa jotain tyylikästä joululahjaksi? Kolmen eri budjetin ideat - MyStyle - Ilta-Sanomat\nHaussa jotain tyylikästä joululahjaksi? Kolmen eri budjetin ideat\nJulkaistu: 18.12.2016 11:56\nSininen ja konjakki ovat aina tyylikkäät värivalinnat maanläheiselle sukulaiselle tai tuttavalle.\n1. Muistikirjoja tarvitsee jokainen, 4 €/kpl, Monki. 2. Huopahattu tyylitietoisen seikkailijan päähän, 25 €, H&M. 3. Jouluisen Dermosil-lahjapakkauksen kuorintasukat ja seerumi hoitavat jalat pumpulinpehmeiksi, 12,90 €. 4. Puukoristeinen kynttilälyhty on oiva lahja vaikka naapurille, 13 €, Jotex. 5. Nahkainen NX Mini -kameralaukku on tyylikäs suoja kameralle tai muulle pikkusälälle, 7,95 €, Samsung. 6. Vaahtokylpy á la Petteri Punakuono! Vaniljan ja luumun tuoksuinen kylpyvaahto 6 €, Avon. 7. Rento ruutupaita siskolle, 24,95 €, Cubus.\n1. Ensi vuoden almanakka on kiehtovasti kuvitettu, 36,50 €, Rifle Paper Co., Papershop. 2. Yhdenkoon neuleponchon voi ostaa ilman kokotietoja, 30 €, H&M. 3. Muhkea tekoturkiskaulus lämmittää vilukissaa, 49,90 €, Boomerang. 4. Langaton Silent Plus -uutuushiiri on vaimennettu eli klikkailun äänen ei pitäisi enää häiritä, 44,90 €, Logitech. 5. Kotikokki luo maukkaita ruokia morttelin avulla, 34,50 €, Decanter.\n1. Major II -kuulokkeilla musiikkia voi kuunnella laadukkaasti ja tyylikkäästi, 79,90 €, Marshall. 2. Taikauskoiset sujauttavat nahkalompakkoon euron ennen paketointia hyvää onnea tuottamaan, 79 €, Fjällräven. 3. Nahkaiset lasinaluset sopivat tummaan sisustukseen, 56 €, Balmuir. 4. Rannekello perinteitä arvostavalle, 85 €, Karen Miller. 5. Korvaläpät suojaavat viimassa viihtyvää, 69 €, Fjällräven. 6. Ajattomat tossut koti-iltoihin, 94,90 €, Ecco.\nAjanvietettä joulunpyhiin: Kertaa kolmen korttipelin säännöt\nJoulun varmin makupari! Ruokabloggaaja vinkkaa, miten teet kaivattua piparisuklaata itse\nSammuvan tulitikun tuoksu ja 19 muuta asiaa, jotka vain todelliset joulufanit ymmärtävät\nKaiken nähnyt maailmanmatkaajakin ilahtuu! Ison ja pienen rahan joululahjat\nMitä pakettiin sporttiselle tyypille? Joululahjat kolmelle eri budjetille\nKysely: Lähes 80 prosenttia joulun alusvaatelahjoista menee pieleen – mies, näin pärjäät lahjaostoksilla


Päivän kuva: Ilmaston lämpeneminen - Uusi MV-LehtiUusi MV-Lehti\nPäivän kuva: Ilmaston lämpeneminen\nJulkaistu 30.01.2019 23:31, 7165 lukukertaa\nToive, joka toteutui.\nRahastusta koko ilmastonmuutos. Rockefeller myy ”päästöoikeuksia”, joten täytyyhän sen olla todella rehellistä touhua? Vai mitä? Ja Suomen nilkit ovat ensimmäisinä jakamassa verorahamme esimerkkinä muille.\nAivan kuten edellä on todettu, tämä ilmastonmuutosvouhotus on täyttä humpuukia.\nToki ilmasto muuttuu, ja on aina ennenkin muuttunut – jo kauan ennen kuin ihmistä oli edes olemassakaan tällä planeetalla. Kyseessä on siis aivan normaali luonnonilmiö, jonka varjolla eräät ahneet tyypit ovat sitten keksineet ruveta tienaamaan itselleen rahaa.\nMaailmalla on ilmestynyt lukuisia hyviä kirjoja, joissa alan tutkijat selkeästi osoittavat, kuinka tämä oppi ”ihmisen aiheuttamasta ilmastonmuutoksesta” ei pidä paikkaansa. Meillä Suomessa punavihreä valtamedia kuitenkin vaikenee näistä tutkijoista ja heidän teoksistaan täysin.\nYhtenä esimerkkinä voidaan mainita Mark Steynin toimittama teos ”A Discrace to the Profession” (2015), johon on koottu 124 artikkelia eri tutkijoilta. Jokaisessa niistä osoitetaan joko ilmastohömppä kokonaisuudessaan taikka sitten joku sen keskeinen osa tieteellisesti paikkansa pitämättömäksi tai toteen näyttämättömäksi. Kirjoittajista jokainen on koulutukseltaan alan tohtori, ja valtaosa toimii (tai on toiminut) myös professorina. Eli mistään ”oppimattomista amatööreistä” ei todellakaan ole kyse.\nTällainen kirja on siis kyseessä:\nSuomenkielisistä teoksista puhuttaessa tätä teemaa on ansiokkaasti käsitelty Juha Ahvion kirjassa ”Vaarallinen vihreä valhe” (2017). Nimensä mukaisesti tässä teoksessa tulevat esiin myös vihreän liikkeen hämärät puuhat ja maailmanvalloituspyrkimykset taustoineen. Ilmastohömppä on juuri yksi keskeinen osa-alue tämän tavoitteen saavuttamiseksi.\nKuriositeettina mainittakoon, että molemmissa näistä kirjoista kumotaan myös se valtamedian usein toistelema väite, jonka mukaan 97 % alan tutkijoista olisi muka sillä kannalla, että ilmastonmuutos on kokonaan (tai ainakin suurimmalta osin) ihmisen aiheuttamaa. Todellisuudessa mitään tällaista 97 prosentin enemmistöä ei ole olemassakaan, vaan kyseessä on hyvinkin tyypillinen valeuutinen, jonka tueksi ei ole mitään konkreettista näyttöä.\nKoska MV-lehden lukijat arvostavat yleensä enemmän faktoja kuin poliittista propagandaa tai kaupallisia mainospuheita, vinkkaan vielä sellaisesta tahosta kuin NIPCC. Kyseessä on riippumattomien tutkijoiden muodostama yhteisö poliittisesti johdetun IPCC:n vastapainoksi.\nNIPCC pyrkii jakamaan tietoa ilmastoasioista, mikä käytännössä tarkoittaa IPCC:n ja muiden ”virallisten” tahojen propagandassa esiintyvien asiavirheiden korjaamista.\nNIPCC pyrkii myös aktiivisesti käymään keskustelua ilmastokysymyksestä. Tässäkin on jyrkkä ero IPCC:hen verrattuna, sillä IPCC:hän pyrkii nimenomaisesti välttelemään kaikenlaista tieteellistä debattia tämän aiheen tiimoilta. Ainoa ”keskustelu” jota IPCC pyrkii käymään, on sen tuottaman oman propagandan julistaminen – ja vastaanottajilta sitten edellytetään tämän viestin uskomista ihan sellaisenaan, ilman minkäänlaista kritiikkiä tai kyseenalaistamista. (Ja kuten jokainen tieteelliseen tutkimukseen vähänkin perehtynyt tietää, tällainen menettely ei ole mitään tiedettä. Tieteen keskeisimpiin perusasioihin kuuluu juuri se, että asioita on mahdollisuus kritisoida ja kyseenalaistaa, mikäli siihen tuntuu olevan perusteita.)\nNIPCC:n nettisivuihin kannattaa ehdottomasti tutustua:\nNIPCC:n tuottamista julkaisuista erityisen hyödyllinen on ”Why Scientists Disagree About Global Warming”, josta vuonna 2018 ilmestyi kolmas painos.\nTämä on noin 100-sivuinen tietopaketti, jossa käydään läpi tuon ”virallisen” IPCC-raportin keskeinen sisältö, ja kohta kohdalta osoitetaan siinä esitetyt väitteet paikkansa pitämättömiksi. Teksti on hyvin selkeää ja loogista – ja nimenomaan faktoihin nojautuvaa.\nLukemista helpottaa vielä se, että joka luvun yhteydessä on kätevä kooste, jossa ranskalaisin viivoin on kiteytetty IPCC-raportin pahimmat asiavirheet juuri tämän aihealueen osalta.\nTämän julkaisun voi ladata pdf-tiedostona ilmaiseksi tuolta em. sivustolta. Sen voi myös ostaa ainakin Amazonilta, joko kindle-julkaisuna tai sitten perinteisenä paperille painettuna kirjana. (Tätä uusinta painosta ei ilmeisesti ole vielä saatavilla paperille painettuna, mutta edellinen eli vuoden 2015 painos löytyy kyllä. Käsittääkseni se ei juurikaan poikkea tästä uusimmasta painoksesta.)\nHiilidioksidia esiintyy maan ilmakehässä luontaisesti pieninä pitoisuuksina. Hiilidioksidin luontainen pitoisuus ilmakehässä vaihteli vuorokauden ja vuodenajan mukaan ollen keskimäärin 0,028 % eli 280 miljoonasosaa tilavuudesta. Vuoden 2017 lopulla ilmakehän hiilidioksidipitoisuus on keskimäärin 0,04 % (405 ppm).\nEli miten muutaman promillen nousu voisi vaikuttaa merkittävästi?


Oikeuskansleri: Kuntavaalien järjestämisen ajankohtaa arvioitava mahdollisimman pikaisesti uudelleen | Uutissuomalainen | Keskisuomalainen\nEtusivu » Uutissuomalainen 17.2.2021 4:47\nPeriaatteellisella tasolla oikeuskansleri Tuomas Pöysti näkee, että vaalien siirtämiselle voi olla perusteita. Arkistokuva. Martti Kainulainen / LEHTIKUVA\n– Vaalienhan pitää olla tasapuoliset ja mahdollistaa äänioikeutetuille lain mukaisesti mahdollisimman laajasti äänestämisen mahdollisuus. Se on perusperiaate. Toinen perusperiaate on, että vaalien siirtäminen on demokratiassa äärimmäisen poikkeuksellinen toimenpide, johon pitää ryhtyä vain hyvin painavin perustein. Nämä ovat ne kaksi periaatetta, jotka ovat vaakakupissa, Pöysti sanoo STT:lle.\n– Mutta toki jos on niin, kuten nyt saattaa olla tilanne, että merkittäviä joukkoja äänioikeutettuja ei pysty käyttämään äänioikeuttaan tai ainakaan turvallisesti pysty sitä käyttämään, niin tietysti silloin se vaaka alkaa kallistua sen suuntaan, että täytyy vakavasti harkita vaalien siirtämistä.\n"Olisi hyvää vaalihallintoa ratkaista tilanne pian"\nPöysti sanoo, ettei hän vielä tämän päivän epidemiatiedoilla uskaltaisi esittää mitään kuulematta epidemia-asiantuntijoita, vaan tilanteeseen on rakennettava pidemmän aikavälin näkymää.\n– Kyllähän epidemian perustaso on nyt useammassa maakunnassa niin korkealla, että tilanne voi olla huono myös vaalien näkökulmasta, Pöysti sanoo.\n– Pitäisi mahdollisimman pian, ennen maaliskuuta, päivittää se näkymä, miltä tämä tilanne nyt näyttää, ja tarkastella siltä osin kuin voidaan ennusteita taudin kehittymisestä tehdä.\n– Mutta olisi tietysti hyvää vaalihallintoa ratkaista mahdollisimman pian se tilanne. Sitä ei ole hyvä jättää viimeisille teknisesti mahdollisille päiville.\n– Jos ei tässä tule käännettä parempaan, sitten nämä riskit ovat merkittäviä.\nVarasuunnitelmaa siirrosta ei ole - "syntyy tarvittaessa nopeasti"\n– Hyviä aikoja ei enää ole olemassa, joten jos siirtopäätös jouduttaisiin tekemään, se olisi pakkotilanne. Sellainen päätös voidaan hätätilanteessa tehdä vaikka vaaliviikolla, Jääskeläinen sanoo STT:lle.\n– Ei ole, mutta semmoinenkin tarvittaessa nopeasti syntyy, jos tarve on. Siinähän tärkein asia olisi varmaankin siirtoa koskevan lakiesityksen laatiminen. Ja se tarvittaessa syntyy kyllä nopeastikin, Jääskeläinen sanoo.\n– Siihen yritetään vielä löytää ratkaisuja, mutta keskustelut ovat vielä sen verran jäsentymättömiä, että en pysty sanomaan vaihtoehdoista vielä tarkemmin.\nSTT:n tiedot: Siirtoehdotus yllätti puoluesihteerit, ajankohdasta ei puhuttu\n– Olen itse aiemminkin sanonut, että vähintään puolella vuodella pitäisi siirtää, jos siihen päädytään.\n– Olisi aika dramaattinen toimenpide lähteä vaaleja siirtämään, ja näkemykseni on, ettei niitä ihan pienen ajan päähän kannata siirtää. Kannattaisi katsoa ajankohta, jolloin vaalit voidaan toimittaa paremmissa olosuhteissa.\nJuuri nyt: STT:n tiedot: THL suosittelee kolmansia koronarokoteannoksia kaikille 60 vuotta täyttäneille


"Mitä se sanoi?" - elokuvan dialogin ymmärrettävyydestä\nTitle: "Mitä se sanoi?" - elokuvan dialogin ymmärrettävyydestä\nAuthor(s): Klaavo, Tuomas\nKeywords: elokuvaääni, elokuva, äänitekniikka, puheen selkeys, äänitys, miksaus\nÄänielokuvassa henkilöiden puhe, dialogi, on useimmiten tärkeä tarinankerronnan väline. Jos katsoja ei kuule dialogia selkeästi, elokuvan seuraaminen vaikeutuu ja katsoja turhautuu. Epäselvästä dialogista annetaan paljon palautetta tekijöille. Työni tavoite on eritellä niitä syitä, jotka aiheuttavat epäselvyyttä elokuvan tekoprosessin aikana, sekä tarjota keinoja parantaa dialogin selkeyttä.\nDialogin selkeyteen vaikuttavat äänitekniikan lisäksi olennaisesti käsikirjoituksen sanavalinnat, näyttelijäntyön keinot, kuvauspaikkojen akustiset ominaisuudet ja taustamelu sekä monet muut seikat. Olennaisin syy on kuitenkin se, jota kutsun tutun tekstin ongelmaksi. Kun dialogi on käsikirjoituksesta tuttu kaikille tekijöille, ei sen heikko ymmärrettävyys elokuvassa tule vält-tämättä havaituksi. Tämä ongelma voi ilmetä eri tavoin elokuvanteon useissa työvaiheissa.\nVaikka tekijät tiedostaisivat, että katsojan on ymmärrettävä dialogi ensikuulemalta, on heidän silti mahdotonta asettua katsojan asemaan. Siksi suosittelen koekatsojien ja -kuulijoiden käyttöä sel-keyden arvioinnissa.\nEpäselvien repliikkien jälkiäänittäminen on useimmiten mahdollista, ja se tulisi huomioida myös budjetoinnissa. Taitavasti tehtynä jälkiäänitys saadaan huomaamattomaksi.\nHuolellisesta elokuvanteosta huolimatta tekijöillä ei ole juurikaan mahdollisuutta vaikuttaa siihen, millaisessa ympäristössä tai millaisilla laitteilla elokuva tai tv-ohjelma katsojalle välitetään. Myös äänentoistolla, kuuntelupaikan akustiikalla ja meluisuudella on suuri vaikutus dialogin selkeyteen.\nOlennaista parhaan lopputuloksen saavuttamiseksi on kuitenkin ammattitaitoinen äänityöskentely yhteistyössä muiden elokuvan tekijöiden kanssa. On tärkeätä havaita epäselvyys ajoissa, jotta siitä voidaan keskustella ja asia voidaan parhaalla tavalla korjata.\nPermanent link to this item: http://urn.fi/URN:NBN:fi:aalto-201611015249


PVC-etiketin valmistaja, halpa PVC-tarra, pvc-tagin hinta - Crystal Code Technology Co., Ltd.\nPVC (polyvinyylikloridi): on kahdenlaisia, pehmeä ja kova, kestävyys, repäisylujuus, pehmeys, hyvä kemiallinen korroosionkestävyys. Mutta lämpötilan kestävyys ja venytys ovat yleisiä, koska lämpötilan vaikutuksesta se on tietty supistumisaste. Helppo repiä venytettäessä. Ympäristönsuojelun rajoissa se käyttää yhä vähemmän sisätiloja.\nCrystal Code voi toimittaa matta valkoista, kiiltävää valkoista ja läpinäkyvää väriä.\nTuotenumero CCPVCMW080 CCPVCGW080 CCPVCT060\npintakerrosmassaan Matta Valkoinen PVC Kiiltävä valkoinen PVC Läpinäkyvä PVC\nPaksuus 0.080mm 0.080mm 0.060mm\ntarttuva Liuotinpohjainen liima Liuotinpohjainen liima Liuotinpohjainen liima\nvuoraus 140gsm: n keltainen kraftpaperi tai 80 gs: n valkoinen lasi 140gsm: n keltainen kraftpaperi tai 80 gs: n valkoinen lasi 140gsm: n keltainen kraftpaperi tai 80 gs: n valkoinen lasi\nhakemus Käytä laajasti ulkotarroissa ja mittaristoissa Käytä laajasti ulkotarroissa ja mittaristoissa Käytä laajasti ulkotarroissa ja mittaristoissa\nVäri Matta Valkoinen Kiiltävä valkoinen Asia selvä\npainaminen Koko väri Koko väri Koko väri\nominaisuudet Pehmeä ja kova, kestävyys, repäisylujuus, pehmeys, hyvä kemiallinen korroosionkestävyys Pehmeä ja kova, kestävyys, repäisylujuus, pehmeys, hyvä kemiallinen korroosionkestävyys Pehmeä ja kova, kestävyys, repäisylujuus, pehmeys, hyvä kemiallinen korroosionkestävyys\nKoko Räätälöidyt Räätälöidyt Räätälöidyt


12 miljoonan arvoinen saari myytiin "pilkkahintaan" – Katajaluodon uusi omistaja paljastaa: "Saaresta tulee upea helmi" - MTVuutiset.fi\n12 miljoonan arvoinen saari myytiin "pilkkahintaan" – Katajaluodon uusi omistaja paljastaa: "Saaresta tulee upea helmi"\nJulkaistu 03.09.2019 20:18\nKatajaluodon saaren "pilkkahintaan" ostanut uusi omistaja Peter Brandt kertoo MTV Uutisille, ettei kiinteistösijoitusyhtiö P.W. Brandt Oy:n kesäkuussa tekemä hankinta ollut hetkessä tai hätäisesti tehty päätös.\n– Olimme jo aiemmin seuranneet saaren vapaaehtoista myyntiä, jonka hinnat eivät olleet realistisia. Olemme kiinteistöjen kehittäjiä ja näimme sille potentiaalia yrityksemme strategian mukaisesti, Brandt perustelee yrityksen kesäkuussa tekemiä kauppoja.\nLue myös: Yle: Ulosottovirasto myi Mikan saaren pilkkahintaan – tästä Helsingin edustalla sijaitsevasta paratiisista tarjottiin aiemmin lähes 12 miljoonaa euroa\nKatajanokan ja Suomenlinnan välissä sijaitseva saari myytiin kesäkuussa Helsingin ulosottoviraston julkisessa huutokaupassa edulliseen hintaan saaren omistajana olleen Mika Norringin yrityksen ulosottovelkojen vuoksi.\nVuonna 2015 eräs venäläinen rakennusliike oli tarjonnut saaresta 12,9 miljoonaa dollaria eli noin 11,8 miljoonaa euroa. Kesäkuussa saari myytiin kiinteistösijoitusyhtiölle 375 000 euron hintaan, jota Brandt pitää käypänä markkinahintana.\n– Saarella ei ole voimassa olevaa kaavaa ja siten sen ostamiseen liittyy hinnasta huolimatta riskejä. Emme ole ostaneet saarta pitääksemme sen vain passiivisesti hallinnassamme, Brandt alustaa saarelle kaavailtua uutta käyttötarkoitusta.\nKatajaluodon saarella on Museoviraston suojelema, vuonna 1876 rakennettu luotsitupa. Kuva: Peter Brandt\nSaarelle kaavaillaan liiketoimintaa kunnostustöiden jälkeen\nSaaren kunnostustyöt aloitetaan viipymättä. P.W. Brandt Oy on kaavaillut tekevänsä pitkäaikaisia investointeja, joilla kehitetään saaren käytettävyyttä.\n– Saarella on paljon siivottavaa ja rakennus kunnostetaan sille kuuluvaan arvoonsa. Luotsitupa on museoviraston suojelema. Saaresta tulee upea helmi, jonka tulevat kaikki Helsinkiin laivalla saapuvat huomaamaan. Saarella on upea laituri, johon vesibussit voivat pysähtyä kesäaikaan, Brandt vakuuttaa.\nSaari tulee olemaan ainakin toistaiseksi yksityisessä omistuksessa, mutta kun yritystoimintaa tukeva infrastruktuuri on rakennettu, saari tulee olemaan niin yrittäjän harjoittaman liiketoiminnan kuin asiakkaidenkin käytettävissä.\nBrandtin mukaan saarella on laituri, joka kunnostustöiden jälkeen houkuttelee asiakkaita saarelle tulevaisuudessa. Kuva: Peter Brandt\nLue myös: Yksi saari hävisi kartalta, toinen saastui asekokeista, kolmannen huhutaan olevan ulkoavaruuden olioiden tekosia – listasimme maailman yhdeksän mystisintä saarta\nAsuntokauppa Helsinki Kotimaa